hotchpotch/miracl-hf-unified huggingface dataset:
ซีตี นูร์ฮาลีซา
ดาโต๊ะ หรือดาตินซรี ซีตี นูร์ฮาลีซา บินตี ตารูดิน (; เกิด 11 มกราคม ค.ศ. 1979) เป็นนักร้องชาวมาเลเซีย ตั้งแต่เธอเป็นนักร้อง เธอได้รับรางวัลการแข่งขันประกวดร้องเพลงระดับนานาชาติหลายครั้ง เธอได้รับฉายาว่าเป็นเสียงแห่งเอเชีย หลังจากชนะตำแหน่งกรังปรีแชมเปียนจากเทศกาล "Voice of Asia" รายการประกวดร้องเพลงที่จัดขึ้นที่เมืองอัลมาตี ประเทศคาซัคสถาน โดยก่อนหน้านั้นในปี ค.ศ. 1999 เธอได้รับรางวัลโกลด์อะวอร์ดจากรายการ "Asia New Singer Competition" ที่เซี่ยงไฮ้เอเชียมิวสิกเฟสติวัล ที่จัดที่เมืองเซี่ยงไฮ้ ประเทศจีน และในปีเดียวกันเธอได้รับ 2 รางวัลจาก การประกวดร้องเพลงเซาท์แปซิฟิกในปี ค.ศ. 1999 ที่จัดที่เมืองโกลด์โคสต์ รัฐควีนส์แลนด์ ประเทศออสเตรเลีย
ปัจจุบัน เธอได้รับรางวัลทั้งภายในและต่างประเทศมากกว่า 200 รางวัล เธอเริ่มมีชื่อเสียงจากการเป็นศิลปินที่มียอดขายระดับแผ่นเสียงทองคำขาวหลายชุด ตั้งแต่ชนะการแข่งขันรายการเรียลลิตีที่ชื่อ บินตังเอชเอ็มไอ 1995 เมื่อเธออายุ 16 ปี ซึ่งต่อมาเธอได้รับการเสนอให้เซ็นสัญญากับค่ายเพลงสากล 4 ค่าย ซิงเกิลแรกจากอัลบั้มเปิดตัวของเธอคือ "Jerat Percintaan" ซึ่งชนะการแข่งขันอานูเกอระฮ์จัวราลากู (Anugerah Juara Lagu) ครั้งที่ 11 และได้ 2 รางวัลในสาขาแสดงยอดเยี่ยมและเพลงบัลลาดยอดเยี่ยม ส่วนตัวอัลบั้ม จากข้อมูลปี ค.ศ. 2005 ขายได้มากกว่า 800,000 ชุด เฉพาะในมาเลเซีย ในฐานะนักร้องเธอบันทึกเสียงหลากหลายภาษา ทั้งภาษามาเลเซีย ภาษาชวา ภาษาจีนมาตรฐาน ภาษาอาหรับ ภาษาอูรดู และภาษาญี่ปุ่น เธอมีสตูดิโออัลบั้ม 16 ชุด เธอเป็นหนึ่งในศิลปินที่ได้รับความนิยมที่สุดในกลุ่มเกาะมลายูและนูซันตารา ปัจจุบันเธอได้อยู่ในรายชื่อหนึ่งในผู้ที่รวยที่สุด ผู้ที่มีอิทธิพลที่สุด ผู้ที่ได้รับรางวัลมากที่สุด และผลิตซิงเกิลมากที่สุด เธอยังเป็นหนึ่งในศิลปินมาเลเซียที่มียอดขายมากที่สุด จากข้อมูล ค.ศ. 2000 อัลบั้มของเธอมียอดขายเป็นร้อยละ 10 ของอัลบั้มทั้งหมดของมาเลเซีย โดยมียอดขายมากกว่า 4.9 ล้านชุด
ในปี ค.ศ. 1998 เธอได้รับเลือกให้แสดงพิธีปิดการแข่งขันกีฬาเครือจักรภพ 1998 เฉพาะพระพักตร์สมเด็จพระราชินีนาถเอลิซาเบธที่ 2 แห่งสหราชอาณาจักรและเจ้าชายฟิลิป ดยุกแห่งเอดินบะระ ท่ามกลางผู้เข้าร่วมการแข่งขัน 70 ประเทศจากเครือจักรภพแห่งประชาชาติ ในปี ค.ศ. 2005 เธอเป็นนักร้องจากเอเชียตะวันออกเฉียงใต้คนแรกที่ได้แสดงคอนเสิร์ตเดี่ยวที่รอยัลแอลเบิร์ตฮอลล์ร่วมกับลอนดอนซิมโฟนีออร์เคสตรา ในปี ค.ศ. 2008 เธอได้รับขนานนามว่าเป็นไอดอลแห่งเอเชีย จากเอเชียนิวส์เนตเวิร์ก และจากความสำเร็จในเอเชียทำให้เธอได้รับฉายาว่า "เสียงแห่งเอเชีย" และเซลีน ดิออน แห่งเอเชีย
พฤศจิกายน พ.ศ. 2559
พฤศจิกายน พ.ศ. 2559 เป็นเดือนที่ 11 ของปี พ.ศ. 2559 วันแรกของเดือนเป็นวันอังคาร วันสุดท้ายของเดือนเป็นวันพุธ
ทากาชิ อูซามิ
ทากาชิ อูซามิ () เป็นนักฟุตบอลชาวญี่ปุ่น ปัจจุบันเล่นให้กับเอาคส์บวร์ค ในตำแหน่งกองกลางตัวรุก, ปีก
อูซามิสร้างประวัติศาสตร์ให้กับสโมสรโดยการลงเล่นให้กับกัมบะ โอซากะ ด้วยวัยเพียง 17 ปี 14 วัน และยิงประตูให้กับทีมในวันเดียวกัน อูซามิลงเล่นให้กับทีมและยิงประตูได้ในฐานะนักเตะอาชีพเมื่อวันที่ 20 พฤษภาคม ค.ศ. 2009 พบกับ โซล ในรายการแชมเปียนส์ลีก ในปี ค.ศ. 2010 เขาได้รับเลือกให้เป็นผู้เล่นเยาวชนยอดเยี่ยม จัดโดยเจลีก ในงานประกาศผลรางวัลเมื่อวันที่ 6 ธันวาคม
ในเดือนมิถุนายน ค.ศ. 2011 บาเยิร์นมิวนิกได้ประกาศยืมตัวอูซามิ พ่วงกับเงื่อนไขซื้อขาดในช่วงฤดูกาลถัดไป อูซามิยิงประตูครั้งแรกให้กับทีมในการแข่งขันเดเอฟเบโพคาล พบกับอิงกอลชตัดท์ 04 เมื่อวันที่ 26 ตุลาคม ค.ศ. 2011
อูซามิลงเล่นให้กับทีมชาติญี่ปุ่นครั้งแรกในนัดกระชับมิตรพบกับตูนีเซีย เมื่อวันที่ 27 มีนาคม ค.ศ. 2015 เขาได้ยิงประตูให้กับทีมครั้งแรกในนัดกระชับมิตรพบกับอุซเบกิสถาน เมื่อวันที่ 31 มีนาคม ค.ศ. 2015
"ณ วันที่ 26 มิถุนายน ค.ศ. 2016"
เควิน ตันเจริญ
เควิน ตันเจริญ (เกิด 23 เมษายน พ.ศ. 2527(ค.ศ.1984) นักเต้นและนักออกแบบท่าเต้น, เป็นผู้อำนวยการสร้างและผลิตรายการโทรทัศน์ 
29 กันยายน พ.ศ. 2554(ค.ศ. 2011) นิวไลน์ซีนีมา/วอร์เนอร์บราเดอร์ประกาศว่า เขาจะเป็นผู้กำกับ "Mortal Kombat" ฉบับภาพยนตร์ชุดใหม่หลังจากที่เขาประสบความสำเร็จจากการสร้างเว็บซีรีส์ "", แต่เขาถอนตัวจากโครงการปี พ.ศ. 2556 (ค.ศ. 2013).
เควิน เกิดในลอสเองเจลิส แคลิฟอร์เนีย เป็นน้องชายของ มาริสสา ตันเจริญ (น้องสะใภ้และเพื่อนร่วมงานของจอสส์ วีดอน) เป็นบุตรชายของทอมมี่ ตันเจริญ
เริ่มเป็นที่รู้จักจากการออกแบบท่าเต้นให้กับมาดอนน่า เป็นผู้กำกับทัวร์คอนเสิร์ต The Onyx Hotel Tour ของ บริตนีย์ สเปียส์ และเป็นผู้ร่วมสร้างรายการทีวีเรียลิตี้โชว์ DanceLife ทางช่อง MTV. สหรัฐอเมริกา
เขาเปิดตัวด้วยผลงานภาพยนตร์สารคดีเรื่องแรกในปี พ.ศ. 2552 (ค.ศ. 2009) กำกับหนังสั้น ""
หลังจากนั้นเขาผลิตและกำกับเว็บซีรีส์ Mortal Kombat: Legacy
ปี พ.ศ. 2554 (ค.ศ. 2011) เขากับกับ ""ภาพยนตร์คอนเสิร์ต 3D concert film ของทัวร์คอนเสิร์ต Glee Live! In Concert! ในทีวีซีรีส์ กลี (ภาพยนตร์ชุดทางโทรทัศน์). รายการโทรทัศน์อเมริกันเกี่ยวกับเพลง แนวตลก-ดราม่า ออกอากาศทาง ช่องฟ็อกซ์ ในสหรัฐอเมริกา
29 กันยายน พ.ศ. 2554(ค.ศ. 2011) นิวไลน์ซีนีมา/วอร์เนอร์บราเดอร์ประกาศว่าเควินเซ็นสัญญากำกับ Mortal Kombat ฉบับภาพยนตร์ แต่เขาถอนตัวออกจากโครงการในปี พ.ศ. 2556(ค.ศ. 2013) และเขาให้สัมภาษณ์ว่าเขายังคงวางแผนที่จะกำกับ '" ในซีซั่น 3
อิสลาม คารีมอฟ
อิสลาม คารีมอฟ (Cyrillic Uzbek: ; ; 30 มกราคม 1938 – 2 กันยายน 2016) เป็นนักการเมืองชาวอุซเบกิสถานและประธานาธิบดีแห่งอุซเบกิสถานคนแรกตั้งแต่ได้เอกราชจากสหภาพโซเวียต ก่อนดำรงตำแหน่งเขาเป็นประธานาธิบดีแห่งสาธารณรัฐสังคมนิยมโซเวียตอุซเบกตั้งแต่วันที่ 24 มีนาคม 1990 – 1 กันยายน 1991 และเลขาธิการกลางพรรคคอมมิวนิสต์แห่งอุซเบกิสถานซึ่งเป็นตำแหน่งประมุขแห่งรัฐที่ปกครองอุซเบกิสถานโดยพฤตินัยในปี 1989 เขาเป็นผู้ก่อตั้งพรรคประชาชนและประชาธิปไตยแห่งอุซเบกิสถาน (PDP) เขาเป็นหัวหน้าพรรคจนถึงปี 1996
ทีแอลซี: เทเบิล แลดเดอร์ แอนด์ แชร์ (2016)
ทีแอลซี: เทเบิล แลดเดอร์ แอนด์ แชร์ (2016) (TLC: Tables, Ladders & Chairs (2016)) เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี(WWE) ซึ่งจัดเป็นปีที่8 แล้ว จัดเมื่อวันที่ 4 ธันวาคม 2016 สถานที่จัดคือ American Airlines Center ในเมืองแดลลัส รัฐเทกซัส โดยเป็นศึกใหญ่ของค่ายสแมคดาวน์
ยุทธการที่กอกามีลา
ยุทธการที่กอกามีลา () หรือ ยุทธการที่อาร์เบลา (Battle of Arbela) เป็นยุทธการที่เกิดขึ้นเมื่อวันที่ 1 ตุลาคม 331 ปีก่อนคริสต์ศักราช เป็นการสู้รบระหว่างทัพมาซิดอนร่วมกับสันนิบาตโครินธ์ นำโดยพระเจ้าอเล็กซานเดอร์มหาราชและทัพเปอร์เซีย นำโดยพระเจ้าดาไรอัสที่ 3 ยุทธการครั้งนี้เป็นส่วนหนึ่งของสงครามพระเจ้าอเล็กซานเดอร์มหาราช สนามรบอยู่ใกล้กับเมืองโมซูล ประเทศอิรักในปัจจุบัน
หลังความพ่ายแพ้ที่อิสซัส พระเจ้าดาไรอัสที่ 3 ทรงลี้ภัยไปอยู่ที่บาบิโลน ส่วนพระราชวงศ์ของพระองค์ถูกพระเจ้าอเล็กซานเดอร์มหาราชจับตัวไว้ได้ ความพ่ายแพ้ครั้งนี้ทำให้พระองค์สูญเสียพระราชอำนาจในเอเชียน้อยใต้ และความพ่ายแพ้ต่อมาที่กาซาและไทร์ ทำให้พระองค์สูญเสียดินแดนลิแวนต์
พระเจ้าดาไรอัสพยายามเจรจากับพระเจ้าอเล็กซานเดอร์ 3 ครั้ง ครั้งแรกเรียกร้องให้พระเจ้าอเล็กซานเดอร์ถอนทัพและปล่อยเชลยศึก แต่พระเจ้าอเล็กซานเดอร์ทรงปฏิเสธ ครั้งที่สองพระเจ้าดาไรอัสเสนอให้มีการอภิเษกสมรสระหว่างพระเจ้าอเล็กซานเดอร์กับเจ้าหญิงบาร์ซิน พระธิดาของพระองค์ พร้อมกับยกดินแดนฝั่งตะวันตกของแม่น้ำฮาลีสให้ แต่พระเจ้าอเล็กซานเดอร์ก็ทรงปฏิเสธ ครั้งสุดท้ายพระเจ้าดาไรอัสกล่าวยกย่องพระเจ้าอเล็กซานเดอร์ที่ปฏิบัติต่อพระราชวงศ์ของพระองค์เป็นอย่างดี และเสนอจะยกดินแดนฝั่งตะวันตกของแม่น้ำยูเฟรทีส พร้อมทั้งให้เป็นผู้ปกครองจักรวรรดิอะคีเมนิดร่วมกับพระองค์ รวมถึงทรัพย์สมบัติและบริวารต่าง ๆ แต่พระเจ้าอเล็กซานเดอร์ก็ทรงปฏิเสธอีกครั้ง พระองค์สั่งให้พระเจ้าดาไรอัสยอมแพ้หรือสู้รบกันเพื่อตัดสินว่าใครจะเป็น "เจ้าแห่งเอเชีย"
พระเจ้าดาไรอัสทรงเลือกที่ราบโล่งเพื่อให้ทัพของพระองค์ได้เปรียบ การประมาณการฝ่ายเปอร์เซียในปัจจุบันอยู่ที่ 50,000-90,000 คน รวมถึงรถศึกติดใบมีดและช้างศึก ในขณะที่ทัพของพระเจ้าอเล็กซานเดอร์มีการประมาณการอยู่ที่ 47,000 คน พระเจ้าอเล็กซานเดอร์แบ่งทัพออกเป็นสองฝั่ง โดยพระองค์นำทัพฝั่งขวา ส่วนแม่ทัพพาร์มีเนียนนำทัพฝั่งซ้าย ส่วนตรงกลางจัดเป็นรูปขบวนแฟแลงซ์ พระเจ้าอเล็กซานเดอร์นำทัพฝั่งขวาบุก ทำให้ฝ่ายเปอร์เซียต้องส่งทัพฝั่งซ้ายมาสกัด ส่งผลให้เกิดช่องว่างพอที่จะทำให้พระเจ้าอเล็กซานเดอร์ฝ่าเข้าไปเกือบถึงจุดที่พระเจ้าดาไรอัสประทับอยู่ พระเจ้าดาไรอัสส่งรถศึกติดใบมีดออกมาตอบโต้แต่ไม่ได้ผล การรบมาถึงจุดตัดสินเมื่อพระเจ้าอเล็กซานเดอร์สั่งรวมกำลังเจาะเข้าตรงกลางทัพเปอร์เซีย พระเจ้าดาไรอัสตัดสินพระทัยที่จะหนีก่อนทัพมาซิดอนจะบุกมาถึงพระองค์ ด้านพระเจ้าอเล็กซานเดอร์นำทัพกลับไปช่วยทัพของพาร์มีเนียนและขับไล่ทัพเปอร์เซียที่เหลืออยู่ออกไปได้
หลังยุทธการครั้งนี้ พระเจ้าอเล็กซานเดอร์ทรงราชาภิเษกขึ้นเป็น "เจ้าแห่งเอเชีย" ด้านพระเจ้าดาไรอัสที่หลบหนีไปตั้งใจจะรวบรวมกำลังเพื่อสู้กับพระเจ้าอเล็กซานเดอร์อีกครั้ง แต่ถูกเบสซัส แม่ทัพคนหนึ่งของพระองค์ปลงพระชนม์เสียก่อน การสวรรคตของพระองค์นำไปสู่การล่มสลายของจักรวรรดิอะคีเมนิด
จังหวัดตโบงฆมุม
ตโบงฆมุม () เป็นจังหวัดหนึ่งใน 25 แห่งของประเทศกัมพูชา ตั้งอยู่ทางทิศตะวันออกเฉียงใต้ของประเทศ ในทางภูมิศาสตร์กายภาพคือที่ราบต่ำตอนกลางของแม่น้ำโขง มีอาณาเขตติดต่อดังนี้ (เริ่มจากทิศใต้เรียงตามเข็มนาฬิกา) จังหวัดไพรแวง จังหวัดกำปงจาม จังหวัดกระแจะ และประเทศเวียดนาม มีเมืองหลักและเมืองที่ใหญ่ที่สุดคือเมืองสวง ชื่อจังหวัด "ตโบงฆมุม" แปลว่า "อำพัน" ซึ่งประสมจากคำว่า "ตโบง" () แปลว่า อัญมณี กับคำว่า "ฆมุม" () แปลว่า ผึ้ง
จังหวัดตโบงฆมุมก่อตั้งขึ้นตามประกาศราชกิจจานุเบกษาโดยพระบาทสมเด็จพระบรมนาถ นโรดม สีหมุนี เมื่อวันที่ 31 ธันวาคม พ.ศ. 2556 ตามการทูลแนะนำของรัฐบาลฮุน เซน นายกรัฐมนตรีกัมพูชา โดยแยกออกมาจากจังหวัดกำปงจาม ด้วยเหตุผลอย่างเห็นได้ชัดเจนในเรื่องการเพิ่มประสิทธิภาพในการบริหารจัดการของจังหวัดขนาดใหญ่ การแยกพื้นที่บางส่วนของจังหวัดกำปงจามออกมาตั้งเป็นจังหวัดตโบงฆมุมนี้เกิดขึ้นหลังการพ่ายแพ้การเลือกตั้งเมื่อเดือนกรกฎาคม พ.ศ. 2556 ของพรรคประชาชนกัมพูชาของฮุน เซน ในพื้นที่จังหวัดกำปงจาม จังหวัดบ้านเกิดของเขา โดยพรรคประชาชนกัมพูชาสามารถเอาชนะได้เพียง 8 ที่นั่งจากทั้งหมด 18 ที่นั่งในสภาจังหวัด เขตการเลือกตั้งทั้ง 10 อำเภอที่ยังคงอยู่ในกำปงจามในตอนนี้ได้เทคะแนนอย่างท่วมท้นให้แก่พรรคฝ่ายตรงข้ามคือ พรรคสงเคราะห์ชาติกัมพูชา ซึ่งนำโดยสม รังสี ส่วนที่เหลือ 5 จาก 6 อำเภอซึ่งปัจจุบันอยู่ในจังหวัดตโบงฆมุม พรรคประชาชนกัมพูชาเป็นฝ่ายชนะการเลือกตั้ง
จังหวัดตโบงฆมุมแบ่งเขตการปกครองออกเป็น 7 อำเภอ 64 ตำบล รายชื่ออำเภอมีดังนี้
ยุทธการที่เคอนิชส์แบร์ค
ยุทธการที่เคอนิชส์แบร์ค () หรือที่รู้จักในชื่อ การรุกเคอนิชส์แบร์ค () เป็นปฏิบัติการสุดท้ายในการรุกปรัสเซียตะวันออกในเวลา 4 วัน โดย แนวรบบอลติกที่ 1 และ แนวรบเบียโลรัสเซียที่ 3 ของกองทัพโซเวียตสามารถยึดเคอนิชส์แบร์คได้
เดอะบอตทอมบลูส์
เดอะบอตทอมบลูส์ () เป็นวงดนตรีชาวไทยที่มีผลงานเพลงในช่วงปี 2553-2556 สองอัลบั้ม คือ อัลบั้มแรก "ถุงเท้าสีขาว ดวงดาว และความฝัน" (2553) และ อัลบั้มที่สอง "เบบี้ บูม" ผลงานเช่นเพลง 1 2 3 4 5 I Love You, พระเอก, ฮูวีฮู โดยแอมมี่เป็นคนแต่งเพลงทั้งหมดในอัลบั้มของวง เดอะบอตทอมบลูส์
หลังจากทำเพลงกันมาประมาณ 3 ปี The Bottom Blues ได้ประกาศยุบวงไปเมื่อช่วงต้นปี 2556 เนื่องจากสมาชิกต่างก็ต้องแยกย้ายไปตามเส้นทางของตัวเองแอมมี่ ไชยอมร แก้ววิบูลย์พันธุ์ เริ่มแต่งเพลงครั้งแรกในชีวิตตอนเรียน ป.6 ต่อมาได้เข้าเรียนชั้นมัธยมศึกษาที่โรงเรียนกรุงเทพคริสเตียน มีโอกาสได้ทำแผ่นซีดีขายเองในงาน Fat Festival, Indy in town และอีกหลาย ๆ งาน รวมถึงลองส่งเพลงไปเปิดที่คลื่น Fat Radio ต่อมาผลงานของแอมมี่ได้เข้ารอบ Bedroom Artist of the Year ในงาน Fat Award ครั้งที่ 5
จากนั้นได้เข้าเรียนระดับอุดมศึกษาที่ มหาวิทยาลัยอัสสัมชัญ (ABAC)กระทั่งได้เจอกับ เต้ย เบนซ์ ตี้ เพื่อนร่วมอุดมการณ์ที่เรียน SBAC เหมือนกัน ได้รวมตัวกันเป็นวง The Bottom Blues (เดอะ บอททอม บลูส์)
แอมมี่เป็นคนแต่งเพลงทั้งหมดในอัลบั้มของวง เดอะบอตทอมบลูส์ แอมมี่และเพื่อน ๆ ได้นำเพลงที่ตัวเองแต่งบินไปขายเองถึงงานคอนเสิร์ต The Swell Season ที่เกาหลี ก่อนจะได้ขึ้นเวทีโชว์สดในงาน Fat Festival ครั้งที่ 9 และนำแผ่นซีดีเพลงไปขาย ซึ่งก็ได้รับการตอบรับเป็นอย่างดี ขายหมดภายในวันเดียว
จากนั้น The Bottom Blues ก็ได้ส่งเดโมไปค่ายต่าง ๆ จนได้มาเป็นศิลปินของค่าย DUCKBAR นอกเหนือจากการที่แต่งเพลงเองแล้ว เขาได้เริ่มทำงานในด้านดนตรีอย่างจริงจัง และโปรดิวซ์เองอย่างเต็มรูปแบบ
ผลงานเปิดตัวของวง The Bottom Blues คือเพลง 1 2 3 4 5 I Love You (วัน ทู ทรี โฟร์ ไฟฟ์ ไอ เลิฟ ยู) เมื่อปี 2553 มีซิงเกิ้ลเพลง พระเอก และเพลง คนธรรมดา จากอัลบั้ม "ถุงเท้าสีขาว ดวงดาว และความฝัน "
โดยหลังจากประสบความสำเร็จในอัลบั้มแรก ทางวงก็มีการเปลี่ยนสมาชิก ก่อนออกอัลบั้ม 2 "เบบี้ บูม" กับค่ายสนามหลวงมิวสิค เขาคิดว่าอัลบั้มที่สอง "เบบี้ บูม" มีเปิดตัวเพลงพิเศษคือเพลงตะวันของหัวใจ ประกอบละครตะวันยอดรัก
หลังจากทำเพลงกันมาประมาณ 3 ปี The Bottom Blues ได้ประกาศยุบวงไปเมื่อช่วงต้นปี 2556 เนื่องจากสมาชิกต่างก็ต้องแยกย้ายไปตามเส้นทางของตัวเอง
รายชื่อเพลง
รายชื่อเพลง
กาแล็กซีซูเปอร์โนวา
"กาแล็กซีซูเปอร์โนวา" () เป็นซิงเกิลภาษาญี่ปุ่นลำดับที่แปดของกลุ่มศิลปินหญิงเกาหลีใต้ เกิลส์เจเนอเรชัน บรรจุในสตูดิโออัลบั้มภาษาญี่ปุ่น "เลิฟแอนด์พีซ" และปล่อยออกมาเป็นซิงเกิลลำดับที่สองของอัลบั้มในวันที่ 18 กันยายน ค.ศ. 2013 เพลงเขียนโดยเฟรเดอริก เทา นอรด์ซู สโกลเดน, ฟริโดลิน นอรด์ซู สโกลเดน, คะมิคะโอะรุ และมาร์ติน โฮเบิร์จ เฮดีการ์ด โดยมีโนะโซะมุ ทสึชิยะ เป็นโปรดิวเซอร์ ทางด้านดนตรีแล้ว เพลง "กาเล็กซีซูเปอร์โนวา" เป็นเพลงแนวอิเล็กโทรป็อป
ตัวเพลงได้รับคำตอบรับจากนักวิจารณ์โดยรวมอยู่ในด้านบวก ถูกยกมาเปรียบเทียบรูปแบบเพลงกับซิงเกิลภาษาญี่ปุ่นก่อนหน้าอย่าง เพลง "มิสเตอร์แท็กซี่" และเพลง "ปาปารัซซี" เพลงทำตำแหน่งสูงสุดในอันดับที่ 3 บนออริคอนซิงเกิลชาร์ต และอันดับที่ 4 บนเจแปนฮอต 100 มิวสิกวิดีโอสำหรับเพลง "กาแล็กซีซูเปอร์โนวา" ปล่อยออกมาในวันที่ 5 กันยายน ค.ศ. 2013 เกิลส์เจเนอเรชันได้แสดงสดเพื่อส่งเสริมเพลงในรายการ"ซีเครตไลฟ์" และ"ไลฟ์มอนส์เตอร์" ในประเทศญี่ปุ่น
ไอครายเวนไอลาฟ
ไอครายเวนไอลาฟ () เป็นสตูดิโออัลบั้มลำดับที่หนึ่งของนักร้องและนักแต่งเพลงชาวอังกฤษ เจสส์ กลินน์ ออกจำหน่ายเมื่อวันที่ 21 สิงหาคม ค.ศ. 2015 ผ่านค่ายแอตแลนติกเรเคิดส์ กลินน์ทำอัลบั้มร่วมกับทีมงานที่เคยร่วมงานกันมาก่อน ได้แก่ จินจิน เบลสบีตส์ วงคลีนบานดิตและแจ็ก แพตเทอร์สัน สมาชิกในวง และโปรดิวเซอร์อีกหลายคน เช่น น็อกซ์บราวน์ และสตาร์สมิธ กลินน์ใช้เวลาบันทึกเสียงทั้งหมด 3 ปี ที่ลอนดอน สหราชอาณาจักร อัลบั้มนี้มีรูปแบบเกี่ยวกับการคิดบวกกับตัวเอง การผ่านพ้นอุปสรรคในอดีต และความหวังในอนาคต การตอบรับจากนักวิจารณ์นั้นคละกันแต่การแสดงสดถูกวิจารณ์ในเชิงบวก ส่วนในเชิงพาณิชย์นั้น อัลบั้มประสบความสำเร็จในสหราชอาณาจักรด้วยยอดขายที่ได้รับการรับรองระดับทองคำขาว 3 ครั้ง จากองค์กรตัวแทนอุตสาหกรรมสิ่งบันทึกเสียงอังกฤษ และเปิดตัวที่อันดับ 1 บนชาร์ตอัลบั้ม
เพลง "ไรต์เฮียร์" และเพลง "เรียลเลิฟ" กับคลีนบานดิต เป็นสองซิงเกิลแรกที่ออกจำหน่ายล่วงหน้าก่อนอัลบั้ม ขึ้นใน 10 อันดับแรกบนชาร์ตซิงเกิลแห่งสหราชอาณาจักร ซิงเกิลที่สาม "โฮลด์มายแฮนด์" เป็นซิงเกิลแรกในฐานะศิลปินเดี่ยวของกลินน์ที่เปิดตัวที่อันดับ 1 บนชาร์ต เช่นเดียวกับเพลง "โดนต์บีโซฮาร์ดออนยัวร์เซลฟ์" ซิงเกิลที่ห้า "เทกมีโฮม" ถูกเลือกเป็นเพลงประจำโครงการการกุศล"ชิลเดรนอินนีด" ของบีบีซี ขึ้นใน 10 อันดับแรกบนชาร์ต และซิงเกิลสุดท้าย "เอนท์กอตฟาร์ทูโก" ไม่ประสบความสำเร็จบนชาร์ตติดแค่อันดับ 45 นอกจากนี้อัลบั้มฉบับดีลักซ์ประกอบด้วยซิงเกิลที่กลินน์เป็นนักร้องรับเชิญ ได้แก่ เพลง "แรเธอร์บี" กับคลีนบานดิต เพลง "มายเลิฟ" กับรูต 94 และเพลง "นอตเลตทิงโก" กับไทนี เทมพาห์ ซึ่งทั้งสามเพลงขึ้นอันดับ 1 บนชาร์ต กลินน์จัดทัวร์คอนเสิร์ต เอนท์กอตฟาร์ทูโกทัวร์ และ ไอครายเวนไอลาฟทัวร์ เพื่อส่งเสริมอัลบั้มในสหราชอาณาจักรและประเทศในอเมริกาเหนือและยุโรป
เชิงอรรถ
คารอบ
คารอบ (, ) อยู่ในวงศ์ถั่ว เป็นพืชท้องถิ่นในแถบทะเลเมดิเตอร์เรเนียน ลักษณะคล้ายต้นมะขามเทศ ใบมันขนาดใหญ่ เปลือกหุ้มต้นหนา ฝักสีเขียว เมื่อแก่จะผลิตน้ำหวานสีน้ำตาลเยิ้มออกมาจากฝัก เป็นอาหารของแพะและสัตว์ป่าอื่นๆ และใช้ทำอาหารได้หลายชนิดพบที่ อิสราเอล ตุรกีและสเปน
โคคา
โคคา () เป็นพืชที่พบตามที่สูงของเทือกเขาแอนดีส ต้นเป็นพุ่มดก ปลายใบเรียวแหลม สีเขียวอมเหลือง ดอกขนาดเล็ก ก้านชูเรียวยาวดอกสีขาว ผลสีส้มอมแดง ใช้ใบแห้งเคี้ยว ทำให้ไม่รู้สึกเหนื่อย เคยใช้เป็นส่วนผสมของโคคา-โคล่าก่อนจะถูกสั่งห้าม
กองเรือรบเล็กดานูบ
กองเรือรบเล็กดานูบ () เป็นกองเรือของกองทัพเรือโซเวียตและกองเรือทะเลดำในช่วงแนวรบด้านตะวันออก กองเรือเล็กนี้ได้เริ่มปฏิบัติการในปี 1940 ถึง 1941 และกลับมาอีกครั้งใน 1944 ถึง 1945 โดยกองเรือรบเล็กดานูบจะปฏิบัติการในแม่น้ำดานูบและด้านที่ติดกับทะเลดำ
กองเรือรบเล็กดานูบได้รวมปฏิบัติการสำคัญคือใน การรุกเบลเกรด การรุกบูดาเปสต์และการรุกเวียนนา
จากความกล้าหาญกองเรือได้รับเครื่องอิสริยาภรณ์คูตูซอฟ ขั้นที่สองในปี 1945 กองเรือรบเล็กดานูบ ได้ถูกยุบลงในปี 1960
ผู้บ่าวไทบ้าน 2 ตอน แจกข้าวหาแม่ใหญ่แดง
ผู้บ่าวไทบ้าน 2 ตอน แจกข้าวหาแม่ใหญ่แดง () เป็นภาพยนตร์ คอมเมดี้ โรแมนติก มิวสิคคัล ภาคต่อของ“ผู้บ่าวไทบ้าน อีสานอินดี้” ที่จะพาให้ม่วนยกกำลังสอง ไปกับบทเพลงหมอลำ และ วิถีชีวิตไทบ้านสุดน่ารัก โดยผู้กำกับฯอุเทน ศรีริวิ และทีมงานที่เคยสร้างความประทับใจมาแล้วจาก ผู้บ่าวไทบ้าน ภาคแรก
แม้ว่า แม่ใหญ่แดง (บุญศรี ยินดี) จะยินดีนักที่ปราณี (นภัสนันท์ วันดึก) ตั้งท้องกับไมเคิล (มาร์ติน วีลเลอร์) เขยฝรั่ง แต่ ปราณี ท้องแก่ 8 เดือน ไมเคิล ตั้งใจจะพากลับไปคลอดลูกที่ต่างประเทศแม่ใหญ่แดง อยากให้ ปราณี อยู่คลอดลูกที่บ้านเกิดแดนอิสานมากกว่าแม่ใหญ่แดง จึงวางแผนการณ์จัดงานใหญ่ทำบุญอุทิศส่วนกุศลให้ตัวเองและปู่ย่าตายาย งานแจกข้าวหาแม่ใหญ่แดงจึงเกิดขึ้น
งานใหญ่ต้องมีหมอลำ แม่ใหญ่แดงปรึกษาว่าจ้างหมอลำวงพ่อคูณเพื่อนรักมาแสดง แต่วงหมอลำพ่อคูณได้ปิดตัวไปแล้ว พ่อคูณตั้งใจจะแสดงงานบุญนี้อีกสักครั้ง จึงตัดสินใจตั้งวงหมอลำขึ้นมาอีก ทั้งที่ เคน(ภูศิลป์ วารินรักษ์) ลูกชายแฟนคลับเกาหลีไม่เห็นด้วย พยายามบ่ายเบี่ยงให้พ่อล้มเลิกวงหมอลำ ในขณะที่ วรรณ(แอน อรดี) ผู้สาวไทบ้านในหมู่บ้าน ฝันอยากจะเป็นหมอลำ พยายามเข้าร่วมวงหมอลำทั้งที่พ่อของวรรณ ต้องการให้ วรรณ ไปทำงานกรุงเทพฯ
ความรัก ความสัมพันธ์ระหว่าง หนุ่มเคป๊อบ กับ สาวหมอลำ ดำเนินไป ท่ามกลางเหล่าผู้บ่าว ผู้สาวแห่งไทบ้าน พลพรรคนักร้องลำที่ไปไหนไปกัน สร้างความครึกครื้น เกิดเป็นเรื่องสนุกสนาน ความรัก ความบันเทิง ท่ามกลางลำนำหมอลำแห่งวิถีไทบ้าน
แรเทอร์บี (เพลงคลีนแบนดิต)
"แรเทอร์บี" () เป็นเพลงของวงดนตรีแนวอิเล็กทรอนิกส์จากอังกฤษ คลีนแบนดิต ร้องรับเชิญโดยนักร้องและนักแต่งเพลงชาวอังกฤษ เจสส์ กลินน์ ออกจำหน่ายในวันที่ 17 มกราคม ค.ศ. 2014 เป็นซิงเกิลที่สี่ของวงจากสตูดิโออัลบั้มเปิดตัว "นิวอายส์" เขียนโดยสมาชิกในวง ได้แก่ แจ็ก แพตเทอร์สัน และเกรซ แชตโท ร่วมกับเจมส์ เนเปียร์ และนิโคล มาร์แชลล์ และสร้างดนตรีโดยแพตเทอร์สัน และแชตโท เนื้อหาเพลงเกี่ยวกับความรักต่อคนรักที่สำคัญมากจนทำให้ไม่อยากไปที่ไหนอื่น วอร์เนอร์มิวสิกกรุ๊ปได้ปล่อยซีดีเพลงเวอร์ชันรีมิกซ์ออกจำหน่าย โดยได้เดอะเมจิกเชียน ออลอะเบาต์ชี วอลเตอร์อีโก และอัฟเฟเลย์ มารีมิกซ์
เพลงเปิดตัวในอันดับ 1 บนชาร์ตซิงเกิลแห่งสหราชอาณาจักร ทำยอดขายเร็วที่สุดเป็นอันดับสามในปี ค.ศ. 2014 และเป็นซิงเกิลที่มียอดขายสูงสุดในเดือนมกราคม หลังจากเพลง "สเปซแมน" ของแบบิลอนซู ในปี ค.ศ. 1996 เพลงอยู่ในอันดับหนึ่งเป็นเวลา 4 อาทิตย์ และทำยอดขายได้มากกว่า 1 ล้านชุด ได้รับการรับรองระดับทองคำขาว 3 ครั้ง จากองค์กรตัวแทนอุตสาหกรรมสิ่งบันทึกเสียงอังกฤษ ในสหรัฐอเมริกา เพลงทำอันดับสูงสุดที่อันดับ 10 บน"บิลบอร์ด"ฮอต 100 และถูกจัดอยู่ในอันดับที่ 4 ในรายชื่อ เพลงยอดเยี่ยมในปี 2014 โดย"บิลบอร์ด"
เพลง "แรเทอร์บี" มีชื่อเสียงในระดับโลก เพราะส่วนหนึ่งมาจากมิวสิกวิดีโอของเพลง นำแสดงโดยฮารุกะ อาเบะ ได้กลายเป็นไวรอลในยูทูบ มีผู้รับชมแล้วมากกว่า 420 ล้านครั้ง เพลงได้รับรางวัลแกรมมี ในสาขาบันทึกเสียงเพลงแดนซ์ยอดเยี่ยมแห่งปี ในปี ค.ศ. 2015
คอลล์ออฟดิวตี 4: มอเดิร์นวอร์แฟร์
คอลล์ออฟดิวตี 4: มอเดิร์นวอร์แฟร์ () เป็นวิดีโอเกมยิงมุมมองบุคคลที่หนึ่งที่พัฒนาโดยอินฟินิตีวอร์ด และเผยแพร่โดยแอกทิวิชัน เป็นวีดีโอเกมแนวยุคสงครามปัจจุบันภาคแรกที่คอลออฟดิวตีพัฒนาหลังจากที่คอลออฟดิวตีได้สร้างเกมแนวสงครามโลกครั้งที่สอง ต่อมาได้รับความนิยมจนได้สร้างและ
ในปี 2016 "คอลล์ออฟดิวตี 4: มอเดิร์นวอร์แฟร์" ได้สร้างโดยวางจำหน่ายพร้อมกับ ในวันที่ 4 พฤศจิกายน 2016
วอลเลย์บอลหญิงชิงแชมป์แอฟริกา รุ่นอายุไม่เกิน 23 ปี 2016
วอลเลย์บอลหญิงชิงแชมป์แอฟริกา รุ่นอายุไม่เกิน 23 ปี 2016 () เป็นครั้งที่ 2 ของการแข่งขันจัดขึ้นในเมืองไนโรบี, ประเทศเคนยา ระหว่างวันที่ 23–27 ตุลาคม ค.ศ. 2016 โดยทีมชาติอียิปต์ และทีมชาติเคนยาจะผ่านเข้าสู่การแข่งขันวอลเลย์บอลหญิงชิงแชมป์โลก รุ่นอายุไม่เกิน 23 ปี 2017
สไปก์ ดัดลีย์
แมททิว โจนาธาน ไฮสัน (Matthew Jonathan Hyson) เกิด 13 สิงหาคม ค.ศ. 1970 เป็นนักวางแผนทางการเงิน, นักมวยปล้ำอาชีพ และครู ชาวอเมริกัน เขาเป็นรู้จักในการปล้ำสมาคม Extreme Championship Wrestling (ECW) และ World Wrestling Federation/Entertainment (WWF/E) ภายใต้ชื่อบนสังเวียน สไปก์ ดัดลีย์ (Spike Dudley) และใน Total Nonstop Action Wrestling (TNA) ภายใต้ชื่อ บรอเธอร์ รันต์ (Brother Runt)
ใน ECW เป็นแชมป์ Tag Team Champion 2สมัย ใน WWF/E เป็นแชมป์ Cruiserweight Champion 1สมัย, แชมป์ Tag Team Champion 1สมัยร่วมกับ Tazz, แชมป์ European Champion 1สมัย และแชมป์ Hardcore Champion 8สมัย
อีซีดับเบิลยู เวิลด์แทกทีม แชมเปียนชิป
อีซีดับเบิลยู เวิลด์แทกทีม แชมเปียนชิป () เป็นตำแหน่งแชมป์แทกทีมของ ECW ก่อตั้งขึ้นเมื่อวันที่ 27 สิงหาคม ค.ศ. 1994 ถึงวันที่ 4 เมษายน ค.ศ. 2001
งูแมวเซาอินเดีย
งูแมวเซาอินเดีย หรือ งูพิษรัสเซลล์ (; ) งูพิษชนิดหนึ่ง ที่พบได้ในทวีปเอเชียในหลากหลายประเทศ จัดเป็นงูเพียงชนิดเดียวเท่านั้นที่อยู่ในสกุล "Daboia" ในวงศ์ Viperidae
โดยถูกตั้งชื่อเพื่อเป็นเกียรติแก่แพทริก รัสเซลล์ นักฟิสิกส์และธรรมชาติวิทยาชาวสกอต และชื่อสกุล "Daboia" มาจากภาษาฮินดีที่มีความหมายถึง "ซ่อนลวดลาย" หรือ "ผู้แฝงตัว"
เป็นงูที่มีพิษร้ายแรงมากชนิดหนึ่ง ที่มีกัดมนุษย์จะมีผลต่อระบบโลหิตในร่างกาย ทำให้แก่ถึงความตายได้ มีรูปร่างอ้วนป้อม ลำตัวสั้น หางสั้น เวลาตกใจหรือถูกรบกวนมักขดตัวเหมือนแมวนอนขด พร้อมทั้งทำเสียงขู่คล้ายแมวหรือยางรถยนต์รั่ว เนื่องจากสูบลมเข้าไปในตัวจนตัวพอง แล้วพ่นลมออกมาทางรูจมูกแรง ๆ แทนที่จะเลื้อยหนี สามารถฉกกัดได้รวดเร็วแทบไม่ทันตั้งตัวทั้ง ๆ ที่ขดตัวอยู่
ส่วนหัวของงูแมวเซาอินเดียเป็นรูปทรงสามเหลี่ยมและมีลายดำคล้ายลูกธนู มีเกล็ดเล็กละเอียดบนหัว มีพฤติกรรมชอบอยู่ตามที่ราบแห้ง ๆ เชิงเขาที่เป็นดินปนทราย ตามที่ดอน หรือซ่อนตัวในซอกหิน โพรงดิน ใต้กอหญ้าใหญ่ ๆ ไม่ชอบย้ายที่อยู่บ่อย ๆ ปกติไม่เลื้อยขึ้นต้นไม้ ออกหากินไม่ไกลจากที่อยู่ เป็นงูที่มีความเชื่องช้าไม่ปราดเปรียว มีอุปนิสัยดุ เมื่อถูกรบกวนจะส่งเสียงขู่
มีพฤติกรรมชอบความเย็น แต่ไม่ชอบน้ำ มักออกหากินในเวลากลางคืน แต่ในสถานที่ ๆ มีความเย็น ก็อาจออกหากินในเวลากลางวันด้วย โดยกินหนูหรือสัตว์เลื้อยคลานที่มีขนาดเล็กชนิดต่าง ๆ
เป็นงูที่ออกลูกเป็นตัว ครั้งละประมาณ 20–30 ตัว (สูงสุด 63 ตัว) ผสมพันธุ์ช่วงเดือนตุลาคมถึงเดือนธันวาคม และไปออกลูกช่วงฤดูร้อน ลูกงูแรกเกิดมีน้ำหนัก 7.2–14.4 กรัม และความยาวโดยเฉลี่ย 24–30 เซนติเมตร
เดิมทีถูกจัดให้เป็นชนิดแยกย่อยของงูแมวเซา ("D. siamensis") โดยใช้ชื่อวิทยาศาสตร์ว่า "D. russelii russelii" แต่ปัจจุบันได้ถูกแยกออกมาเป็นชนิดต่างหากกัน โดยมีความแตกต่างกันที่ลวดลาย ตรงที่งูแมวเซาอินเดียมีลายสีนํ้าตาลเข้ม เป็นวงแยกจากกัน และสถานที่พบโดยจะพบได้ที่อนุทวีปอินเดีย เช่น ปากีสถาน, บังกลาเทศ, อินเดีย จนถึงเกาะซีลอน หรือศรีลังกา (แต่ในบางข้อมูลยังจัดให้เป็นชนิดเดียวกันอยู่)
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 () เป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ครั้งที่ 21 จัดโดยยูฟ่า ซึ่งเป็นการแข่งขันของทีมเยาวชนรุ่นอายุไม่เกิน 21 ปีจากทีมยุโรป
การจับสลากในรอบสุดท้ายจะมีขึ้นในกรากุฟ วันที่ 1 ธันวาคม ค.ศ. 2016 เวลา 8:00 CET () 12 ทีมจะถูกจัดอยู่ใน 3 กลุ่ม แบ่งเป็นกลุ่มละ 4 ทีม โดยโปแลนด์ซึ่งเป็นเจ้าภาพถูกจัดอยู่ในกลุ่มเอ
สมาคมฟุตบอลโปแลนด์ ได้เลือก 6 สนามสำหรับการแข่งขัน เมื่อวันที่ 7 มิถุนายน ค.ศ. 2016
ชนะเลิศและรองชนะเลิศที่ดีที่สุดของกลุ่มจะได้ผ่านเข้าสู่รอบรองชนะเลิศ.
การแข่งขันทั้งหมดมี 65 ประตูที่ทำได้ใน 21 นัด, สำหรับค่าเฉลี่ย 65/21 round 2 ประตูต่อนัด.รางวัลด้านล่างนี้คือรางวัลที่ได้รับในช่วงท้ายของการแข่งขัน:
หลังทัวร์นาเมนต์ การจัดทีมยอดเยี่ยมประจำทัวร์นาเมนต์อายุไม่เกิน 21 ปี เป็นการเลือกโดยผู้สังเกตการณ์ด้านเทคนิคยูฟ่า.
ถุงอัณฑะ
ถุงอัณฑะ (scrotum) คือเป็นอวัยวะสืบพันธุ์ของเพศชายที่เป็นเนื้อเยื่อที่ห่อหุ้มอัณฑะไว้อีกทีหนึ่งและห้อยอยู่ด้านนอกของร่างกาย มีหน้าที่หลักคือ ทำหน้าที่ปรับอุณหภูมิให้พอเหมาะในการสร้างอสุจิ ประมาณ 34 องศาเซลเซียส ถุงอัณฑะ ซึ่งอยู่ภายนอกร่างกาย มีผลดีคือทำให้ตัวอสุจิเจริญเติบโตตามปกติ เพราะอุณหภูมิในร่างกายสูงเกินไปไม่เหมาะต่อการสร้างอสุจิ
โปเกมอน ซันและมูน
โปเกมอนภาคซัน และ โปเกมอนภาคมูน (; ) เป็นวิดีโอเกมสวมบทบาทพัฒนาโดยบริษัทเกมฟรีก และจำหน่ายโดยนินเท็นโด ออกจำหน่ายทั่วโลกในวันที่ 18 พฤศจิกายน ค.ศ. 2016 ภูมิภาคหมู่เกาะอะโลล่า ยึดตาม เกาะฮาวาย โปเกมอนเริ่มต้น โมะคุโร่ เนียบี้ อะชิมาริ (ฉลองครบรอบ 20 ปี ซีรีส์โปเกมอน) รองรับ 9 ภาษาได้แก่ ภาษาอังกฤษ ภาษาอิตาลี ภาษาสเปน ภาษาเกาหลี ภาษาฝรั่งเศส ภาษาเยอรมัน ภาษาญี่ปุ่น จีนตัวย่อ และ จีนตัวเต็ม
พระเจ้าไท่คัง
พระเจ้าไท่คัง () เป็นกษัตริย์จีนรัชกาลที่ 3 แห่งราชวงศ์เซี่ย เป็นพระราขโอรสของพระเจ้าฉี่ และเป็นพระราชนัดดาของพระเจ้าอวี่และพระนาง Nu Jiao ตามบันทึก พระเจ้าไท่คังทรงชอบล่าสัตว์และพระองค์ปกครองอาณาจักรไม่ค่อยดีนักอนึ่งมีบางเอกสารกล่าวว่าพระองค์จมน้ำสวรรคต
พระเจ้าโจวเซี่ยว
พระเจ้าโจวเซี่ยว () เป็นกษัตริย์องค์ที่ 8 ของจีนในราชวงศ์โจว ครองราชย์ในช่วงระหว่าง 891–886 ปีก่อนคริสตกาล เป็นพระราชโอรสของพระเจ้าโจวมู่ และเป็นพระราชอนุชาของพระเจ้าโจวกง
สะพานชุดเฉลิม
สะพานชุดเฉลิม เป็นสะพานที่พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างขึ้นเพื่อบำเพ็ญพระราชกุศลในโอกาสวันเฉลิมพระชนมพรรษาเป็นประจำทุกปี นับตั้งแต่ทรงเจริญพระชนมพรรษา 42 พรรษา ใน พ.ศ. 2438 ถึง พ.ศ. 2453 อันเป็นปีสิ้นรัชกาลรวมทั้งสิ้น 17 สะพาน พระบาทสมเด็จพระจุลจอมเกล้าเจ้าอยู่หัวทรงเห็นความสำคัญของสะพานข้ามคลองในการสัญจรของประชาชน และเป็นเครื่องประดับพระนครให้สมบูรณ์งดงาม จึงทรงพระกรุณาโปรดเกล้าฯ พระราชทานพระราชทรัพย์เท่าพระชนมวาร วันละ 1 สลึง เป็นค่าก่อสร้างสะพานชุดเฉลิมในแต่ละปี โดยมีกระทรวงโยธาธิการทำหน้าที่ออกแบบและดำเนินการก่อสร้าง และมีสถาปนิกและวิศวกรเป็นชาวต่างประเทศ ทุกสะพานมีแผ่นจารึกชื่อและตราพระปรมาภิไธยย่อ จปร.
สะพานชุดเฉลิมทั้ง 17 สะพาน เดิมกำหนดชื่อเป็นตัวเลขปีพระชนมพรรษาในพระบาทสมเด็จพระจุลจอมเกล้าเจ้าอยู่หัวในแต่ละปีที่สร้าง แต่ต่อมามีพระราชปรารภว่าชื่อสะพานที่มีเพียงตัวเลขกำกับยากต่อการเรียก ใน พ.ศ. 2452 จึงโปรดเกล้าฯ พระราชทานชื่อสะพานทั้ง 15 สะพาน ดังนี้ต่อมาได้พระราชทานพระราชทรัพย์ไว้สำหรับสร้างสะพานใน 2 ปีข้างหน้า แต่ได้เสด็จสวรรคตเสียก่อน การสร้างสะพานที่ 16 และ 17 จึงมาสำเร็จในรัชสมัยของพระบาทสมเด็จพระมงกุฎเกล้าเจ้าอยู่หัว 2 สะพานดังกล่าว ได้แก่
1. สะพานเฉลิมเดช 57 สร้างข้ามคลองหัวลำโพง ที่ปลายถนนสี่พระยาเชื่อมถนนหัวลำโพง (ปัจจุบันคือ ถนนพระรามที่ 4) หรือบริเวณแยกสามย่านในปัจจุบัน เปิดใช้เมื่อวันที่ 15 พฤศจิกายน พ.ศ. 2453 (รื้อถอนแล้ว)
2. สะพานเฉลิมสวรรค์ 58 สร้างข้ามคลองคูเมืองเดิม ที่ถนนพระอาทิตย์ หรือบริเวณใต้สะพานสมเด็จพระปิ่นเกล้าในปัจจุบัน เปิดใช้เมื่อวันที่ 23 ตุลาคม พ.ศ. 2455 (รื้อถอนแล้ว)
ปัจจุบันสะพานชุดเฉลิมทั้ง 17 สะพานนี้ ส่วนใหญ่ถูกรื้อถอนไปแล้ว เนื่องจากมีการขยายถนน และการถมคลองเพื่อสร้างถนนแทนที่
สำหรับสะพานชุดเฉลิมที่ถูกรื้อถอนไปแล้ว แต่ยังคงปรากฏร่องรอยให้เห็นอยู่ มี 1 สะพาน ได้แก่ สะพานเฉลิมเผ่า 52 ยังคงปรากฏเพียงส่วนของราวสะพานที่มีชื่อสะพานจารึกอยู่ในบริเวณริมทางเท้าแยกเฉลิมเผ่า ถนนพระรามที่ 1 หลังจากที่มีการบูรณะครั้งล่าสุดเมื่อ พ.ศ. 2506
ส่วนสะพานชุดเฉลิมที่ยังคงปรากฏอยู่และใช้งานได้จนถึงปัจจุบัน มี 3 สะพาน ได้แก่
1. สะพานเฉลิมพันธุ์ 53
2. สะพานเฉลิมโลก 55
3. สะพานเฉลิมหล้า 56 โดยทั่วไปนิยมเรียกว่า สะพานหัวช้าง
ในรัชกาลพระบาทสมเด็จพระมงกุฎเกล้าเจ้าอยู่หัว ทรงมีพระราชดำริให้สร้างสะพานชุดเจริญด้วยพระราชนิยมตามสมเด็จพระบรมชนกนาถ แต่สร้างเพียงไม่กี่สะพาน เนื่องจากทรงเห็นว่าในพื้นที่พระนครมีสะพานน้อยใหญ่เป็นจำนวนมาก จึงมีพระราชวินิจฉัยให้ยุติการสร้างสะพานชุดเจริญในเวลาต่อมา
ไรต์เฮียร์ (เพลงเจสส์ กลินน์)
"ไรต์เฮียร์" () เป็นเพลงโดยนักร้องและนักแต่งเพลงชาวอังกฤษ เจสส์ กลินน์ บรรุอยู่ในอัลบั้มเปิดตัวของเธอ "ไอครายเวนไอลาฟ" ออกจำหน่ายเป็นซิงเกิลแรกของกลินน์ในฐานะศิลปินเดี่ยวในวันที่ 6 กรกฎาคม 2014 เขียนโดยกลินน์ คาไนย์ เอล-โกนิ และไคย์ กิบบอน กับแมทธิว ร็อบสัน-สกอตต์ จากวงดนตรีแนวยูเคการาจ กอร์กอน ซิตี้ ซึ่งได้เป็นโปรดิวเซอร์ร่วมกับเบลสบีตส์ ได้รับแรงบันดาลใจมาจากดนตรีอิเล็กทรอนิกส์แดนซ์ในช่วงคริสต์ทศวรรษ 1990 และเพลงในจังหวะความเร็วปานกลางที่ประกอบด้วยแนวป็อป โซล และดีปเฮาส์
เพลงเปิดตัวในอันดับที่ 6 บนชาร์ตซิงเกิลแห่งสหราชอาณาจักร และได้รับการรับรองระดับทางคำจากองค์กรตัวแทนอุตสาหกรรมสิ่งบันทึกเสียงอังกฤษ ด้วยยอดขายมากกว่า 4 แสนชุด มิวสิกวิดีโอเผยแพร่บนยูทูบในวันที่ 19 มิถุนายน ค.ศ. 2014
คูลฟาเรนไฮต์ 93
คูลฟาเรนไฮต์ () เป็นสถานีวิทยุในเครือคูลลิซึ่ม ของ อาร์เอส มีรูปแบบให้การนำเสนอเพลงเพราะไทย ตลอด 24 ชั่วโมง
คูลฟาเรนไฮต์ (COOLfahrenheit) ออกอากาศครั้งแรก เดิมชื่อ คูลเอฟเอ็ม ของบริษัท สกายไฮ เน็ตเวิร์ค จำกัด ทางสถานีวิทยุกระจายเสียงกองทัพบก กองพลที่ 1 รักษาพระองค์ เอฟเอ็ม 98.0 เมกะเฮิร์ตซ์ เมื่อปี พ.ศ. 2543 ต่อมาย้ายไปออกอากาศทางสถานีวิทยุกระจายเสียงเสียงจากทหารเรือ ส.ทร.วังนันทอุทยาน เอฟเอ็ม 93.0 เมกะเฮิร์ตซ์ ตั้งแต่ปี พ.ศ. 2547 กระทั่งเปลี่ยนชื่อมาเป็น คูล 93 ฟาเรนไฮต์ เมื่อปี พ.ศ. 2549 โดยนำเสนอเพลงเพราะสำหรับคนทำงาน ตลอด 24 ชั่วโมง และคลื่นนี้ กลายมาเป็นวิทยุเรตติ้งอันดับ 1 ต่อเนื่องยาวนานที่สุดตั้งแต่ปีพ.ศ. 2547 จนถึงปัจจุบัน การออกอากาศครอบคลุมในพื้นที่ กรุงเทพและปริมณฑล นอกจากนี้ยังส่งสัญญาณรับฟัง คูลฟาเรนไฮต์ ไปยังอีก 1 จังหวัด ทางสถานีวิทยุกระจายเสียงเสียงจากทหารเรือ ส.ทร.11 เชียงใหม่ เอฟเอ็ม 88.0 เมกะเฮิร์ตซ์ ในชื่อ คูลฟาเรนไฮต์ 88 เชียงใหม่ ออกอากาศครั้งแรกเมื่อปี พ.ศ. 2555 และยุติออกอากาศเมื่อส่งท้ายปี พ.ศ. 2556 อนึ่งเมื่อปี พ.ศ. 2556 ภายหลัง บริษัท สกายไฮ เน็ตเวิร์ค จำกัด ได้เปลี่ยนชื่อบริษัทใหม่เป็น บริษัท คูลลิซึ่ม จำกัด คลื่นวิทยุ คูล 93 ฟาเรนไฮต์ จะเปลี่ยนชื่อเป็น คูลฟาเรนไฮต์ 93
จากสภาวะการเปลี่ยนแปลงพฤติกรรมของผู้ฟังที่ย้ายแพลตฟอร์มมารับฟังผ่านช่องทางออนไลน์มากขึ้น ในเดือนกรกฎาคม พ.ศ. 2560 คูลฟาเรนไฮต์ 93 จึงได้รับการรีแบรนด์อีกครั้งในชื่อ คูลฟาเรนไฮต์ (COOLfahrenheit) โดยไม่ระบุความถี่เพื่อเปิดเกมส์รุกช่วงชิงผู้ฟังในช่องทางออนไลน์อย่างเต็มตัว ทั้งเว็บไซต์ www.COOLISM.net และโมบายแอปพลิเคชัน COOLISM ทั้งระบบ iOS และ Android
จากการสำรวจเรตติ้งโดยนีลเส็น มีเดีย เมื่อธันวาคม 2560 คูลฟาเรนไฮต์ เข้าถึงผู้ฟังจากช่องทางเอฟเอ็ม 93.0 สัปดาห์ละ 1.3 ล้านคน และช่องทางออนไลน์กว่าเดือนละ 500,000คน โดยมีมาร์เกตแชร์ผู้ฟังในตลาดเพลงไทยสากลมากกว่า 50%
ระตี จุลพล
ระตี จุลพล นักดนตรีไทยที่มีชื่อเสียงโดยเฉพาะการบรรเลงจะเข้ เกิดที่ อำเภอบางรัก กรุงเทพ ฯ เมื่อวันที่ 12 มิถุนายน พ.ศ. 2466 เป็นบุตรีของพันโทพระวิเศษสุรการ (ต่วน ไชยสุต) และนางแจ่ม วิเศษสุรการ พระวิเศษสุรการนั้นเป็นทหาร และเล่นดนตรีไทยได้ ส่วนมารดาเป็นครูที่โรงเรียนสตรีมหาพฤฒาราม มีพี่น้องร่วมบิดามารดา 5 คน ระตีเริ่มเรียนดนตรีไทยตั้งแต่อายุ 8 ขวบ โดยเรียนที่บ้าน เริ่มต่อเพลงจะเข้เมื่ออายุ 12 ปี โดยต่อเพลงจระเข้หางยาวเป็นเพลงแรกกับชุ่ม กมลวาทิน จากนั้นก็ต่อ เพลงแป๊ะ พม่าห้าท่อน และลาวแพน หัดจะเข้เพิ่มเติมจากจ่าง แสงดาวเด่น ได้ต่อเดี่ยวจะเข้ เพลงมุล่ง แขกมอญสามชั้น และกราวใน เมื่อครูจ่างถึงแก่กรรมแล้วจึงได้ต่อทางเดี่ยวสารถี แขกอาหวังและจีนขิมใหญ่ จาก แสวง อภัยวงศ์ ได้แสดงฝีมือเดี่ยวจะเข้เพลงลาวแพน ออกอากาศทางวิทยุศาลาแดงเป็นครั้งแรก เมื่ออายุ 15 ปี
ทางด้านการศึกษา ระตีเริ่มเรียนหนังสือที่โรงเรียนสายปัญญา โรงเรียนสวนสุนันทา แล้วย้ายมาเรียนที่โรงเรียนเซ็นฟรังซิสซาเวียร์ จนจบชั้นมัธยมปีที่ 6 จากนั้นไปเรียนต่อที่โรงเรียนเขมะสิริอนุสรณ์ เป็นนักเตรียมมหาวิทยาลัยธรรมศาสตร์รุ่นที่ ๖ เรียนจบได้ประกาศนียบัตรจากเตรียมมหาวิทยาลัยธรรมศาสตร์ จากนั้น สมัครเข้าทำงานที่กรมประชาสัมพันธ์ ได้ร่วมงานกับนักดนตรีสำคัญในสมัยนั้นหลายคน เช่น พุ่ม บาปุยะวาส ฉลวย จิยะจันทน์ สมาน ทองสุโชติ บุญยงค์ เกตุคง จำเนียร ศรีไทยพันธุ์ ประสงค์ พิณพาทย์ และสุดจิตต์ ดุริยประณีต สมาน ทองสุโชติ ได้ประดิษฐ์ทางเดี่ยวจะเข้ให้ระตีเป็นพิเศษ 4 เพลง คือ สุดสงวน สุรินทราหู นกขมิ้น และอาถรรพ์ อันเป็นทางเฉพาะสำหรับผู้ที่เดี่ยวจะเข้แบบไหว ระตีได้รับตำแหน่งหัวหน้าวงดนตรีไทย กรมประชาสัมพันธ์ตั้งแต่ พ.ศ. 2516 จนเกษียณใน พ.ศ. 2526
ระตีได้สอนจะเข้ให้นักเรียนโรงเรียนสวนกุหลาบ โรงเรียนอัสสัมชัญ โรงเรียนพันธะวัฒนา คณะครุศาสตร์จุฬาลงกรณ์มหาวิทยาลัย และมหาวิทยาลัยมหิดล ศิษย์ที่มีฝีมือดี ได้แก่ สุรพล พงษ์สุวรรณ ศักรินทร์ สู่บุญ ภัทร เครือสุวรรณ และกมล ชิดช่าง ชีวิตครอบครัว แต่งงานกับ นายพนิต จุลพล เมื่อ พ.ศ. 2488 มีบุตรสองคน คือ พ.ต.ต. พนิน จุลพล และคุณพนิตา สวัสดิโรจน์ ระตีถึงแก่กรรมในวันที่ 7 เมษายน พ.ศ. 2531 รวมอายุได้ 65 ปี
อัลเบร์โต โมเรโน (นักฟุตบอล)
อัลเบร์โต โมเรโน เปเรซ () เกิดเมื่อวันที่ 5 กรกฎาคม พ.ศ. 2535 เป็นนักฟุตบอลชาวสเปน ปัจจุบันเล่นในตำแหน่งแบ็กซ้ายให้กับสโมสรฟุตบอลลิเวอร์พูลในพรีเมียร์ลีก และทีมชาติสเปน
เซบิยา
แฟนเพจ https://www.facebook.com/morenoTH/
ผู้นำเวียดนามใต้
ด้านล่างนี้คือ รายนามผู้นำของเวียดนามใต้ นับตั้งแต่การก่อตั้งสาธารณรัฐปกครองตนเองโคชินไชนาในปี ค.ศ. 1946 จนกระทั่งการล่มสลายของสาธารณรัฐเวียดนามในปี ค.ศ. 1975 และการรวมชาติของประเทศเวียดนามในปี ค.ศ. 1976
วิลลี บรันท์
วิลลี บรันท์ (, ) ชื่อเกิด แฮร์แบร์ท แอ็นสท์ คาร์ล ฟราม (; 18 ธันวาคม 1913 – 8 ตุลาคม 1992) เป็นรัฐบุรุษชาวเยอรมันเป็นหัวหน้าพรรคประชาธิปไตยสังคมแห่งเยอรมนีระหว่าง ค.ศ. 1964–1987 และเป็นนายกรัฐมนตรีแห่งเยอรมนีระหว่าง ค.ศ. 1969–1974 เขาได้รับรางวัลโนเบลสาขาสันติภาพประจำปี ค.ศ. 1971 จากนโยบาย "อ็อสท์โพลีทีค" () ที่เป็นมิตรต่อกลุ่มประเทศในยุโรปตะวันออก
วิลลี บรันท์ ลาออกจากตำแหน่งนายกรัฐมนตรีใน ค.ศ. 1974 หลังจากที่กึนเทอร์ กีโยม หนึ่งในผู้ทำงานใกล้ชิดกับเขา เป็นสายลับให้กับเยอรมนีตะวันออก
รายพระนามและรายนามประมุขแห่งรัฐยูกันดา
นี่คือรายพระนามและรายนามประมุขแห่งรัฐยูกันดาตั้งแต่ได้รับเอกราชในค.ศ. 1962 ถึงปัจจุบัน
การสืบพระราชสันติวงศ์คล้ายคลึงกับการสืบพระราชสันติวงศ์อังกฤษ
ตาม รัฐธรรมนูญแห่งสาธารณรัฐยูกันดา ค.ศ. 1963 , สมเด็จพระราชินีนาถถูกแทนที่ด้วยประธานาธิบดีในฐานะประมุขแห่งรัฐโดยพิธีการ ประธานาธิบดีจะถูกเลือกตั้งโดย รัฐสภา มีวาระ 4 ปี ถ้าตำแหน่งเกิดว่างลง นายกรัฐมนตรี จะอยู่ในฐานะ รักษาการประธานาธิบดี
ในค.ศ. 1966 อำนาจของประธานาธิบดีมีเพิ่มมากขึ้น พร้อมกับการจัดตั้งตำแหน่งประธานฝ่ายบริหาร แต่การปกครองเช่นว่านี้ถูกใช้เมื่อตำแหน่งประธานาธิบดีว่างลงเท่านั้น มันยังถูกบังคับใช้ในรัฐธรรมนูญค.ศ. 1967 และ ค.ศ. 1995 ตามลำดับอีดี้ อามิน ก่อการรัฐประหารเพื่อล้มล้างรัฐบาลของมิลตัน โอโบเต ในค.ศ. 1971 อีดี้ อามิน ได้ตำแหน่งประธานาธิบดี ในช่วงว่างตำแหน่ง รองประธานาธิบดีจะรักษาการแทน
นายพล โอลารา-โอเกลโล ก่อการรัฐประหารล้มล้างรัฐบาลของมิลตัน โอโบเต ในค.ศ. 1985 โอลารา-โอเกลโล ได้รับเลือกเป็นประธานาธิบดี ในช่วงที่ตำแหน่งประธานาธิบดีว่างลง รองประธานาธิบดีจะทำหน้าที่รักษาการแทนl
แท็กคลาวด์
แท็กคลาวด์ () คือ การจับสำนวนหรือคำ ในเนื้อหาบนเว็บไซต์ และแยกลำดับสถิติ จำนวนนับเพื่อนำมาจับกลุ่มกัน มีลักษณะคล้ายก้อนเมฆ มีการกำหนดขนาดตัวอักษรให้มีความใหญ่ เล็กต่างกัน เพื่อแสดงให้ผู้เข้าชมเว็บไซต์ได้เห็นความสำคัญของ คำ (tag) นั้นๆตามลำดับ จุดประสงค์หลักๆ ก็เพื่อสร้างความแปลกใหม่ ในการเข้าถึงเนื้อหา และความทันสมัยบนเว็บไซต์ที่ใช้เทคโนโลยีเว็บ 2.0 และกระตุ้นการคลิกเข้าไปดูในเนื้อหาตามคำที่สนใจได้ง่ายขึ้น
ในปัจจุบันที่ใช้กันส่วนใหญ่มักจะเป็นเว็บประเภทบล็อก เครือข่ายสังคม และวิดีโอออนไลน์ โดยเว็บกลุ่มนี้จะใช้แท็กคลาวด์จากกลุ่มคำค้น (keyword) ที่ผู้เข้าชมพิมพ์ค้นหาภายในเว็บไซต์
สำหรับนอกจากความสวยงามแล้ว ยังมีผลต่อการทำ SEO (Search Engine Optimization เป็นการปรับแต่งเว็บไซต์และกระบวนการต่างๆ ของเว็บไซต์ตั้งแต่การออกแบบ เขียนโปรแกรม และการโปรโมทเว็บ) อีกด้วยเพราะในกูเกิลให้ความสำคัญของ ขนาดตัวอักษรหรือจำพวกแท็ก h3, h2, h1 เป็นต้น ดังนั้นทำให้เวลามีใครค้นหาข้อความเหล่านี้ก็เป็นส่วนหนึ่งที่เพิ่มความหนักแน่นให้กับเว็บไซต์ของเรา ซึ่งก็ทำให้กูเกิลหาเจอง่ายขึ้นเวลามีใครค้นหาคำในแท็กคลาวด์ แต่มันไม่ได้ช่วยอะไรมากนัก ส่วนใหญ่จะเน้นที่เนื้อหาบวกกับการเน้นคำในเนื้อหาจะทำให้สามารถค้นหาข้อมูลได้ง่ายขึ้นและได้ข้อมูลที่ตรงกับความต้องการมากยิ่งขึ้น
มีความสามารถในการเน้นวิชาที่สำคัญที่สุดมากแบบไดนามิก แนวคิดพื้นฐานของเมฆ "แท็ก" คือ การแสดงแท็กตามความหมาย, น้ำหนักของพวกเขาและความถี่ของพวกเขาเทียบกับแท็กอื่นๆ โดยแท็กสามารถเรียงตามตัวอักษรหรือตามความสำคัญหรือความนิยมของ ทั้งขนาดตัวอักษรและสีที่สามารถใช้เพื่อเน้นความสำคัญของข้อกำหนด "แท็กสำคัญ" คือ ที่ใหญ่และดังที่ควรปรากฏ
มิวคอร์
มิวคอร์ () เป็นจุลชีพสกุลหนึ่ง ประกอบด้วยเชื้อราประมาณ 6 ชนิด ซึ่งส่วนใหญ่พบในดิน ระบบย่อยอาหาร ผิวพืช ผักเน่าเสีย และของเหลือจากการดูดซับทางชีวภาพที่เป็นไอเอิร์นออกไซด์
นักรบสมองกลโพลีกอน (โปเกมอน)
นักรบสมองกลโพลีกอน () เป็นโปเกมอนตอนที่ 38 ซีซั่นแรก ออกอากาศเมื่อวันที่ 16 ธันวาคม พ.ศ.2540 เวลา 18:30 น. เวลามาตรฐานญี่ปุ่น ซึ่งเป็นฉากที่พิกะจูโจมตีด้วนสายฟ้าทำให้เกิดการระเบิดใหญ่เป็นแสงกระพริบสีแดงและสีฟ้า ซึ่งแสงที่ว่ามันเข้มข้นมาก(กระพริบอัตราประมาณ 12 Hz ประมาณ 4 วินาที) และจุดนี้เองทำให้ผู้ชมที่ส่วนมากเป็นเด็กเกิดอาการปวดหัววิเวียนศีรษะ คลื่นไส้ บางคนมีอาการชัก ตาบอด และหมดสติ ผู้ชมชาวญี่ปุ่นจำนวน 700 คนถูกส่งเข้าโรงพยาบาลหลังมีอาการลมชักกะทันหัน ถูกวินิจฉัยว่าเป็นโรคลมชักแสง(โรคลมชักแสงเป็นอาการหนึ่งของโรคลมบ้าหมู โดยผู้ป่วยที่เป็นโรคนี้จะเกิดขึ้นเมื่อมีแสงกระพริบกระตุ้นให้เกิดอาการชักได้ เช่น แสงไฟ วูบๆ วาบๆ เป็นจังหวะ) เหตุการณ์นี้เป็นข่าวดังไปทั่วโลก ทางทีวีโตเกียวต้องออกมาขอโทษและระงับการฉายโปเกมอนชั่วคราวเพื่อหาสาเหตุที่เกิดขึ้น ผู้รับผิดชอบหลายหน่วยงานต่างออกมาตรวจสอบออกมาวิเคราะห์ไม่ว่าจะเป็นสำนักงานตำรวจแห่งชาติไปจนถึงกระทรวงสาธารณสุขและสวัสดิการที่ต้องจัดประชุมฉุกเฉินหารือในการรวบรวมข้อมูลไปจนถึงการทำลายวีดีโอโปเกมอนจากร้านเช่าทั่วญี่ปุ่นเลยทีเดียว หลังจากเหตุการณ์ในครั้งนั้นทางรัฐบาลญี่ปุ่นออกคำสั่งไม่ให้โปเกมอนตอนที่ 38 ห้ามออกอากาศเด็ดขาดไม่ว่าจะเป็นญี่ปุ่นหรือนอกประเทศรวมถึงประเทศไทย จากเหตุการณ์นี้ทำให้มีสื่อล้อเลียนโปเกมอนเกี่ยวกับเรื่องนี้ โดยปรากฏการเย้ยหยันในเรื่องเดอะซิมป์สันส์ ตอน Thirty Minutes over Tokyo และเรื่องเซาท์พาร์ก ตอน Chinpokomon
ซาโตชิ, คาสึมิ, ทาเคชิ และ พิกะจู ไปที่โปเกมอนเซ็นเตอร์ แต่เครื่องส่งโปเกมอนไม่หยุดทำงานเป็นทีไวรัสคอมพิวเตอร์ฝีมือของแก๊งร็อคเก็ต (สามารถเพิ่มเติมในวิกิพีเดียได้ไปที่แก้ไขต้นฉบับ)
มูจิ
บริษัท เรียวฮิน เคอิคะคุ จำกัด () (), หรือที่เรียกกันโดยง่ายว่า มูจิ () เป็นบริษัทค้าปลีกแห่งหนึ่งของญี่ปุ่นซึ่งขายสินค้าเครื่องใช้ในบ้านและอื่นๆ อีกมากมาย
มูจิโดดเด่นทั้งในเรื่องของการออกแบบแบบจุลนิยม เน้นการรีไซเคิล หลีกเลี่ยงกระบวนการผลิตและการใช้บรรจุภัณฑ์ที่ทำให้เกิดของเสีย และนโยบายไม่มียี่ห้อ
ชื่อของมูจินั้นมามากส่วนต้นของชื่อ "มูจิรุชิ เรียวฮิน", ซึ่งแปลว่า "สินค้าคุณภาพ ไม่มียี่ห้อ"
ในช่วงก่อตั้งแรกๆ มูจิเริ่มต้นจำหน่าย 40 ผลิตภัณฑ์แรก คือตั้งแต่เครื่องเขียนไปจนถึงเสื้อผ้า รวมถึงอาหารและอุปกรณ์เครื่องครัวอีกมากมาย นอกจากนี้ในจำนวนดังกล่าว ยังจำหน่ายรถยนต์อีกด้วย ธุรกิจหลักของมูจิประกอบด้วย คาเฟ่ มูจิ (Café Muji), มีล มูจิ (Meal Muji), มูจิ แคมป์ไซต์ (Muji Campsite), ดอกไม้และของตกแต่งบ้าน (florist and home furnishing) นอกจากนี้ บริษัทยังดำเนินธุรกิจที่เกี่ยวข้องกับโครงการทางสถาปัตยกรรมอีกด้วย เช่น มูจิ เฮาส์ (Muji houses)
ในปลายยุค 2000 มูจิวางจำหน่ายผลิตภัณฑ์มากกว่า 7,000 ผลิตภัณฑ์ และได้ชื่อว่าเป็นแบรนด์ที่วางจำหน่ายผลิตภัณฑ์ใน "ราคาที่เหมาะสม" ทำให้ราคาขายปลีกของผลิตภัณฑ์ "ต่ำกว่าปกติ" เป็นเพราะวัสดุที่ใช้ในการผลิต ซึ่งลดขั้นตอนกระบวนการผลิตให้ซับซ้อนน้อยลง และการใช้บรรจุภัณฑ์อย่างประหยัด
รักไร้เสียง
รักไร้เสียง (; ) เป็นมังงะจากประเทศญี่ปุ่นที่เขียนและวาดภาพประกอบโดยโยชิโตกิ โออิมะ ผลงานชุดนี้ได้รับการตีพิมพ์ครั้งแรกแบบจบในตอนประจำฉบับเดือนกุมภาพันธ์ ค.ศ. 2011 ของ"เบสซะสึโชเน็งแมกกาซีน" และต่อมาเริ่มเป็นซีรีส์เต็มรูปแบบของ"โชเน็นแม็กกาซีนรายสัปดาห์" ในเดือนสิงหาคม ค.ศ. 2013 โดยฉบับมังงะจบในวันที่ 19 พฤศจิกายน ค.ศ. 2014 ซึ่งได้รับการตีพิมพ์แบบ"ทังโกบง"จำนวนเจ็ดเล่มโดยสำนักพิมพ์โคดันชะในประเทศญี่ปุ่น มังงะชุดนี้ได้รับการเปิดตัวในแบบดิจิตอลโดยครันชีโรลมังงะและได้รับอนุญาตจากโคดันชะคอมิก ยูเอสเอ สำหรับการจัดพิมพ์ฉบับภาษาอังกฤษ ส่วนในฉบับภาพยนตร์อนิเมะดัดแปลงซึ่งผลิตโดยเกียวโตแอนิเมชันนั้นเปิดตัวเมื่อวันที่ 17 กันยายน ค.ศ. 2016
"รักไร้เสียง" ได้รับรางวัล"มังงะหน้าใหม่ยอดเยี่ยม"ในปี ค.ศ. 2008 เนื้อหาเรื่องนี้มีความยากสำหรับการตีพิมพ์ในนิตยสารมังงะใด ๆ กระทั่งได้รับการรวบรวมหลังจากที่มีการระงับข้อพิพาททางกฎหมายโดยฉบับเดือนกุมภาพันธ์ของ"เบสซะสึโชเน็งแมกกาซีน" ซึ่งผลงานชุดนี้ได้รับรางวัลในอันดับหนึ่ง เนื่องด้วยเนื้อเรื่อง ที่เป็นตอนต่อเนื่องนี้ได้รับการตรวจสอบและการสนับสนุนจากสหพันธ์คนหูหนวกแห่งประเทศญี่ปุ่น ผลงานฉบับแรกทำยอดจำหน่ายได้ 31,714 เล่มภายในสัปดาห์แรกของการเปิดตัว โดยอยู่ในอันดับ 19 ของตารางมังงะออริคอน ส่วนในฉบับที่สองติดอันดับ 12 ด้วยยอดจำหน่าย 60,975 เล่มในสัปดาห์แรก ณ เดือนมีนาคม ค.ศ. 2014 ได้มีการวางจำหน่ายฉบับที่สาม 700,000 เล่ม นอกจากนั้น ผลงานนี้ได้รับการเสนอชื่อเข้าชิงรางวัลมังงะไทโชครั้งที่ 8
ในเดือนกุมภาพันธ์ ค.ศ. 2015 ทาง"อะซะฮิชิมบุน"ได้ประกาศว่า"รักไร้เสียง"เป็นหนึ่งในเก้าผลงานที่ได้รับการเสนอชื่อเข้าชิงรางวัลวัฒนธรรมเทะซึกะ โอะซะมุ ประจำปีที่สิบเก้า โดยมังงะชุดนี้ได้รับ"รางวัลผู้สร้างใหม่"
ส่วนในเดือนเมษายน ค.ศ. 2016 ได้มีการประกาศว่า"รักไร้เสียง" ได้รับการเสนอชื่อเข้าชิงรางวัลฉบับสหรัฐอเมริกายอดเยี่ยมสำหรับผลงานเอเชียนานาชาติ จากการมอบรางวัลไอส์เนอร์ 2016
สงครามอิตาลี-อะบิสซิเนียครั้งที่หนึ่ง
สงครามอิตาลี-อะบิสซิเนียครั้งที่หนึ่ง เป็นสงครามระหว่างจักรวรรดิเอธิโอเปียกับราชอาณาจักรอิตาลีเกิดระหว่างปี ค.ศ. 1894 ถึง 1896 เมื่ออิตาลีพยายามยึดเอธิโอเปียมาเป็นส่วนหนึ่งของจักรวรรดิอาณานิคมอิตาลีแต่เอธิโอเปียได้รับการสนับสนุนทางอาวุธจากอังกฤษ ฝรั่งเศส และรัสเซีย จึงทำให้เอธิโอเปียชนะสงครามได้และยุทธการอัดวาเป็นจุดสำคัญที่ชี้ขาดถึงผลของสงครามทั้งหมด
อีก 40 ปีต่อมาอิตาลีกลับมาสู้ใหม่ในสงครามอิตาลี-อะบิสซิเนียครั้งที่สอง ซึ่งอิตาลีชนะและสามารถยึดเอธิโอเปียมาเป็นส่วนหนึ่งของจักรวรรดิอาณานิคมอิตาลี
สวนชาลิมาร์ (ลาฮอร์)
สวนชาลิมาร์ (ปัญจาบ, , ) หรือ สวนชาลามาร์ (Shalamar Gardens) เป็นกลุ่มสวนเปอร์เซีย ตั้งอยู่ที่เมืองลาฮอร์ แคว้นปัญจาบ ประเทศปากีสถาน เริ่มสร้างในปี ค.ศ. 1637 และสร้างเสร็จในปี ค.ศ. 1641 ควบคุมการสร้างโดยคาลิลุเลาะห์ ข่าน ขุนนางในราชสำนักจักรพรรดิชาห์ชะฮันแห่งจักรวรรดิโมกุล ร่วมกับอาลี มาร์ดาน ข่านและมุลละ อะลอล มอล์ก ตูนี แต่เดิมที่ดินที่สร้างสวนเป็นของตระกูลเมียนแห่งเมืองบักบันปุระ ภายหลังจักรพรรดิชาห์ชะฮันพระราชทานพระราชานุญาตให้ตระกูลนี้เป็นผู้ดูแลสวนเป็นการตอบแทนที่ถวายที่ดิน สวนชาลิมาร์อยู่ในการดูแลของตระกูลเมียนนานกว่า 350 ปี จนกระทั่งในปี ค.ศ. 1962 โมฮัมหมัด อัยยุบข่าน อดีตประธานาธิบดีปากีสถานประกาศให้สวนชาลิมาร์อยู่ในการดูแลของรัฐ
สวนชาลิมาร์มีลักษณะเป็นสี่เหลี่ยมด้านขนาน มีกำแพงสูงที่มีลวดลายวิจิตรล้อมรอบ จากด้านทิศเหนือถึงทิศใต้ยาว 658 เมตรและจากด้านทิศตะวันออกถึงทิศตะวันตกยาว 258 เมตร มีสามชั้น แต่ละชั้นสูง 4-5 เมตร ชั้นล่างสุดมีชื่อว่า "ผู้มอบชีวิต" ("Hayat Baksh"), ชั้นกลางชื่อว่า "ผู้มอบความดีงาม" ("Faiz Baksh") และชั้นบนสุดมีชื่อว่า "ผู้มอบความพึงใจ" ("Farah Baksh") ภายในสวนมีน้ำพุทั้งหมด 410 แห่ง (ชั้นล่าง 153 แห่ง, ชั้นกลาง 152 แห่งและชั้นบนสุด 105 แห่ง) นอกจากนี้ยังมีพื้นที่ใช้สอยอื่น ๆ เช่น ศาลา, สระน้ำ, โถง, หอสูงและหลุมฝังศพ
ในปี ค.ศ. 1981 สวนชาลิมาร์ได้รับการขึ้นทะเบียนเป็นมรดกโลกทางวัฒนธรรมร่วมกับป้อมลาฮอร์
นูร์ซุลตัน นาซาร์บายิฟ
นูร์ซุลตัน แอเบอชูเลอ นาซาร์บายิฟ ( ; เกิด 6 กรกฎาคม 1940) เป็นประธานาธิบดีของคาซัคสถานเขาเคยดำรงตำแหน่งเลขาธิการกลางพรรคคอมมิวนิสต์แห่งคาซัคสถานซึ่งเป็นตำแหน่งประมุขแห่งรัฐที่ปกครองคาซัคสถานโดยพฤตินัยในช่วงเวลาสั้นๆในปี 1990 เขาได้รับการเลือกตั้งเป็นประธานาธิบดีคนแรกของประเทศในปี 1991 เขายังได้รับฉายาว่า"บิดาแห่งชาวคาซัค" ในเดือนเมษายน 2015 เขาได้รับการเลือกตั้งไปด้วยคะแนนร้อยละ 93
ดินมูคัมเมด โคนายิฟ
ดินมูคัมเมด (ดีมัช) อัคเมตูเลอ โคนายิฟ (; ; – 22 สิงหาคม 1993) เป็นนักการเมืองคอมมิวนิสต์ชาวคาซัคสถาน
โคนายีฟเกิดที่อัลมาตีในครอบครัวชนชั้นกลาง ต่อมาได้ไปเรียนที่มอสโกในปี 1939 ในขณะที่เขาเป็นช่างที่เหมืองถ่านหิน Pribalkhashatroi เขาได้เขาร่วมกับพรรคคอมมิวนิสต์แห่งสหภาพโซเวียต
ต่อมาโคนายีฟได้เป็นรองประธานสภารัฐมนตรีแห่งสาธารณรัฐสังคมนิยมโซเวียตคาซัค ในปี 1942 ถึง 1952. และ 1947, 1951, 1955 และในปี 1959 เขายังเป็นผู้สนับสนุนโครงการดินแดนบริสุทธิ์ฮรุชชอฟ ต่อมาเขาได้รับเลือกจากเลโอนิด เบรซเนฟให้เป็นเลขาธิการกลางที่หนึ่งแห่งพรรคคอมมิวนิสต์แห่งคาซัคสถานซึ่งเป็นตำแหน่งประมุขแห่งรัฐที่ปกครองคาซัคสถานโดยพฤตินัยในปี 1964 เขาได้ดำรงตำแหน่งนานเป็นเวลา 20 ปี.ต่อมาเขาได้เป็นสมาชิกเต็มของโปลิตบูโรในปี 1971 ถึง 1987
โคนายีฟได้ปกครองคาซัคสถานและควบคุมเศรษฐกิจและการเมืองเขาเป็นคนที่จงรักภัคดีต่อเลโอนิด เบรซเนฟ จนเมื่อมิคาอิล กอร์บาชอฟเป็นผู้นำสหภาพโซเวียตเขาได้ถูกขับออกจากตำแหน่ง และเลือก Gennady Kolbin แทนเขาไม่ได้ใช้ชีวิดในสาธารณรัฐสังคมนิยมโซเวียตคาซัคจนกลับมาใช้ชีวิตหลังจากที่สหภาพโซเวียตล่มสลายแล้วเขาเสียชีวิตที่อัลมาตีในปี 1993
โคนายิฟ ได้รับ "ดาวทอง"แห่ง วีรบุรุษแห่งแรงงานสังคมนิยม สามครั้ง ในช่วงปีสุดท้ายเขาได้ก่อตั้ง "มูลมิธีดินมูคัมเมด โคนายิฟ" หนึ่งในมูลมิธีสำคัญที่สนับสนุนนโยบายทางการเมืองของคาซัคสถาน
แขวงไชยสมบูรณ์
ไชยสมบูรณ์ หรือ ไซสมบูน () เป็นแขวงหนึ่งใน 17 แห่งของประเทศลาว ตั้งอยู่ตอนกลางของประเทศ มีอาณาเขตติดต่อเรียงตามเข็มนาฬิกา เริ่มจากทิศเหนือ ดังนี้ แขวงเชียงขวาง แขวงบอลิคำไซ แขวงเวียงจันทน์ และแขวงหลวงพระบาง มีพื้นที่ประมาณ 8,500 ตารางกิโลเมตร พื้นที่ส่วนใหญ่เป็นภูเขา ทำให้มีลักษณะภูมิอากาศค่อนข้างเย็นตลอดปี การเดินทางจากนครหลวงเวียงจันทน์ใช้ทางหลวงหมายเลข 13 ใต้ ผ่านแขวงบอลิคำไซ แขวงมีประชากร 81,801 คน (พ.ศ. 2556) แบ่งตามกลุ่มชาติพันธุ์ดังนี้ ชาวม้งร้อยละ 55.71, ชาวลาวลุ่มร้อยละ 25.97 และชาวขมุร้อยละ 18.32 แบ่งได้ 7,800 ครอบครัว ซึ่งในจำนวนนี้ยังประสบความยากจนอยู่ถึง 3,600 ครอบครัว แขวงไชยสมบูรณ์มีเมืองเอกคือเมืองอะนุวง
แขวงไชยสมบูรณ์ก่อตั้งเมื่อวันที่ 31 ธันวาคม พ.ศ. 2556 เป็นแขวงลำดับที่ 18 ของประเทศ (รวมนครหลวง) ด้วยวัตถุประสงค์เพื่อให้คณะปกครองแขวงและเมืองมีความสะดวกที่จะพัฒนาพื้นที่ดังกล่าวให้เจริญอย่างรวดเร็วและทั่วถึงเหมือนเมืองอื่น ๆ โดยพร้อมกันนั้นได้เปลี่ยนชื่อเมืองเอกจากเมืองไชยสมบูรณ์เป็นเมืองอะนุวงตามพระนามเจ้าอนุวงศ์ พระมหากษัตริย์แห่งอาณาจักรล้านช้างเวียงจันทน์พระองค์สุดท้าย และแบ่งเขตปกครองออกเป็น 5 เมือง ในจำนวนนี้ตั้งขึ้นใหม่ 3 เมือง ได้แก่ เมืองล้องซาน แยกออกจากเมืองฮ่ม เมืองล้องแจ้ง และเมืองอะนุวง ตั้งขึ้นจากเมืองไชยสมบูรณ์ นอกจากนี้ยังย้ายเมืองท่าโทมซึ่งเคยเป็นเขตปกครองของแขวงเชียงขวางมาขึ้นต่อแขวงไชยสมบูรณ์ด้วย
ก่อนหน้านี้ระหว่างปี พ.ศ. 2537 ถึง 2549 บางส่วนของแขวงเคยเป็นเขตพิเศษไชยสมบูรณ์ เพื่อบริหารจัดการเนื่องด้วยสาเหตุปัญหาชาติพันธุ์กลุ่มน้อยที่ยังมีมากในขณะนั้น
แขวงไชยสมบูรณ์แบ่งเขตการปกครองออกเป็น 5 เมือง 96 บ้าน รายชื่อเมืองมีดังนี้
เดชเซียวฮื้อยี้ (ภาพยนตร์ พ.ศ. 2535)
เซียวฮื้อยี้ กระบี่ไม่มีคำตอบ () ภาพยนตร์กำลังภายในสัญชาติฮ่องกง ประเภทดัดแปลงบทประพันธ์ (Adapted Screenplay) โดยดัดแปลงเนื้อหามาจากวรรณกรรม เรื่อง เดชเซียวฮื่อยี้ กำกับโดย  เฉิง จื้อเหว่ย์ นำแสดงโดย หลิว เต๋อหัว, หลิน ชิงเสีย, จาง เหมี่ยน
ภาพยนตร์เรื่องนี้เล่าถึงการประลองยุทธที่จัดขึ้นเป็นประจำทุกๆ 18 ปี เพื่อหาเจ้ายุทธภพ มีอำนาจให้คุณให้โทษชาวยุทธทั่วหล้า ในการประลองยุทธรอบใหม่นี้ มีตัวโกงผู้มีวรยุทธสูงส่ง และมีสัญชาตญาณของนักฆ่า เข้าร่วมประลองชิงเจ้ายุทธภพในครั้งนี้ด้วย แต่นั่นก็ไม่ใช่เรื่องง่าย เพราะผู้ขัดขวาง คือ เซียวฮื่อยี้ (หลิว เต๋อหัว) เด็กหนุ่มผู้มีพรสวรรค์ ทะเล้น เจ้าชู้กลุ้มกริ่ม และยังมีหญิงสาวปลอมตัวเป็นชายมาเข้าร่วมประลองยุทธด้วย เรื่องราวจะเป็นอย่างไร ติดตามได้ใน เซียวฮื่อยี้ กระบี่ไม่มีคำตอบ
คัมภีร์หยุดกระสุน
คัมภีร์หยุดกระสุน () เป็นภาพยนตร์แอคชัน-คอมเมดีสัญชาติอเมริกันในปี ค.ศ. 2003 กำกับโดย พอล ฮันเตอร์ นำแสดงโดย โจว เหวินฟะ, ฌอน วิลเลี่ยม-สก็อตต์, และ ไจเม่ คิง ดัดแปลงมาจากหนังสือการ์ตูนที่เขียนขึ้นโดยไมเคิล เอวอน เอมมิง ภาพยนตร์เรื่องนี้ถ่ายทำที่โทรอนโต, แฮมิลตัน, แคนาดา และนครนิวยอร์ก
เป็นเวลาหลายปีมาแล้ว ที่พระสงฆ์ลึกลับรูปหนึ่ง (โจว เหวินฟะ) อุทิศตนปกป้องคัมภีร์โบราณที่เรียกว่า "หลักจารึกแห่งความสูงส่ง" ซึ่งเป็นกุญแจสำคัญที่นำไปสู่พลังอำนาจที่ไม่มีวันสิ้นสุด และต้องค้นหาผู้สืบทอดการเป็นผู้คุ้มครองคัมภีร์คนต่อไป คาร์ (ฌอน วิลเลี่ยม-สก็อตต์) จะเป็นตัวเลือกเดียว ซึ่งคาร์เป็นเด็กหนุ่มที่เหมือนกับเด็กหนุ่มทั่วไปที่คิดถึงตัวเอง แต่หลังจากที่เขาได้ช่วยพระสงฆ์คงกระพันผู้นี้จากการถูกจับ ทั้งสองจึงได้ร่วมกันปกป้องโลกจากการคุกคามของผู้ที่คอยตามล่าหลักจารึก และด้วยความช่วยเหลือจากหญิงสาวนามว่า แบดเกิร์ล (ไจเม่ คิง) และทั้งหมดก็ได้ร่วมกันเผชิญหน้ากับศัตรูที่แกร่งฉกาจ เพื่อรักษาคัมภีร์
คู่ใหญ่ฟัดเต็มสปีด
คู่ใหญ่ฟัดเต็มสปีด () เป็นภาพยนตร์แอคชั่นคอเมดี้เกี่ยวกับคู่หูสัญชาติจีน-อเมริกา ในปี ค.ศ. 1998 กำกับโดย เบร็ต แรตเนอร์ นำแสดงโดย เฉินหลง และ คริส ทักเกอร์ ซึ่งหลังจากภาพยนตร์เรื่องนี้ออกฉายไปก็ประสบความสำเร็จจนเกิดภาพยนตร์อีกสองภาค คือเรื่อง "คู่ใหญ่ฟัดเต็มสปีด 2" ในปี 2001 "คู่ใหญ่ฟัดเต็มสปีด 3" ในปี 2007
เรื่องราวเริ่มขึ้นเมื่อตำรวจ 2 นาย คือ สารวัตรสืบสวนลี (แจ๊กกี้ ชาน) ซึ่งเป็นหน่วยสืบสวนชาวฮ่องกง และนักสืบ เจมส์ คาร์เตอร์ (คริส ทักเกอร์) จากเอฟบีไอ ต้องมาทำงานร่วมกัน ขณะที่เวลาใกล้จะหมดลงแล้ว พวกเขาต้องช่วยกันจับกุมตัวอาชญากรและช่วยชีวิตเด็กสาวชาวจีนวัย 11 ปี ซึ่งเป็นลูกสาวของกงสุลชาวจีนนามว่า ซูหยาง (จูเลีย ซู) ให้ทันเวลา
รายนามรองชนะเลิศมิสแกรนด์ไทยแลนด์
ตารางนี้แสดงให้เห็นถึงผู้เข้ารอบห้าอันดับแรกของแต่ละการแข่งขันตั้งแต่เริ่มก่อตั้งในปี ค.ศ. 2013
หมายเหตุ
คู่ใหญ่ฟัดเต็มสปีด 2
คู่ใหญ่ฟัดเต็มสปีด 2 () เป็นภาพยนตร์แอคชั่นคอเมดี้เกี่ยวกับคู่หูสัญชาติจีน-อเมริกา ในปี ค.ศ. 2001 กำกับโดย เบรตต์ รัตเนอร์ นำแสดงโดย เฉินหลง และ คริส ทักเกอร์ ภาพยนตร์เรื่องนี้เป็นภาพยนตร์ภาคสองของภาพยนตร์ชุดภาพยนตร์ไตรภาคคู่ใหญ่ฟัดเต็มสปีด ซึ่งเป็นภาพยนตร์ภาคต่อจากเรื่อง "คู่ใหญ่ฟัดเต็มสปีด" ซึ่งมีภาค 3 ต่อจากนี้คือ "คู่ใหญ่ฟัดเต็มสปีด 3"
เรื่องราว เริ่มต้นเมื่อผู้หมวดลี แห่งกรมตำรวจฮ่องกงและนายตำรวจ เจมส์ คาร์เตอร์ แห่งกรมตำรวจแอลเอ ได้เดินทางมาพักร้อนที่ฮ่องกง โดยการมาฮ่องกงครั้งนี้ของคาร์เทอร์ก็เพื่อต้องการสัมผัสบางส่วนของเมืองที่มีเสน่ห์เมืองนี้ ซึ่งตรงข้ามกับตำรวจผู้ยึดถือในวินัย อย่างลี ที่เขายังคงปฏิบัติหน้าที่ของเขาต่อไป อย่างไรก็ดี ทันทีที่พวกเขามาถึง พวกเขาต้องเผชิญกับคดีที่ยิ่งใหญ่ที่สุดในชีวิตพวกเขาอย่างเลี่ยงไม่พ้น
คู่ใหญ่ฟัดเต็มสปีด 3
คู่ใหญ่ฟัดเต็มสปีด 3 () เป็นภาพยนตร์แอคชั่นคอเมดี้เกี่ยวกับคู่หูสัญชาติจีน-อเมริกา ในปี ค.ศ. 2007 กำกับโดย เบรตต์ รัตเนอร์ นำแสดงโดย เฉินหลง และ คริส ทักเกอร์ ภาพยนตร์เรื่องนี้เป็นภาพยนตร์ภาคสามของภาพยนตร์ชุดภาพยนตร์ไตรภาคคู่ใหญ่ฟัดเต็มสปีด ซึ่งเป็นภาพยนตร์ภาคต่อจากเรื่อง "คู่ใหญ่ฟัดเต็มสปีด 2"
ภาพยนตร์เรื่องนี้จะกล่าวถึงเรื่องราวระหว่างคู่หูนักสืบต่างเชื้อชาติ ลี และ คาร์เตอร์ ที่ต้องกลับมาจับมือปฏิบัติภารกิจร่วมกันอีกครั้ง เมื่อลีติดตามเอกอัครราชทูตจีน “กงศุลฮั่น” ในฐานะผู้คุ้มกันมายังนิวยอร์กเพื่อร่วมประชุมอาชญากรรมโลกและเผยความลับเกี่ยวกับ “ไชเชน” หรือ “วิญญาณแห่งความตาย” ของแก๊งมาเฟียจีน ท่านทูตฮั่นถูกลอบสังหารระหว่างการประชุม และชีวิตลูกสาวแสนสวยของเขาก็ตกอยู่ในอันตราย ไม่มีใครรู้ว่า ไชเชน คืออะไร แต่ที่รู้คือมันเป็นความลับที่สามารถโค่นแก๊งมาเฟียจีนนี้ลงได้ ลี และ คาร์เตอร์ ต้องตามหาความลับนี้เพื่อกวาดล้างมาเฟียสุดชั่ว และช่วยชีวิตฮั่นและลูกสาว ภารกิจนี้นำเขาไปสู่เมืองแห่งแสงไฟ นั่นคือ ปารีส ที่นั่น ลีได้พบความจริงที่เจ็บปวดว่า นักฆ่าที่เป็นผู้นำแก๊งคือพี่ชายของเขาเอง ส่วน คาร์เตอร์ ก็หลงระเริงอยู่กับสาวฝรั่งเศส ทั้งคู่จะปฏิบัติภารกิจครั้งนี้สำเร็จหรือไม่
การปรับตัวไม่ดี
การปรับตัวไม่ดี () เป็นลักษณะทางพันธุกรรม (trait) ที่/หรือว่าได้กลายเป็นมีโทษมากกว่ามีคุณ เทียบกับการปรับตัว (adaptation) ที่มีคุณมากกว่ามีโทษ
สิ่งมีชีวิตทุกหน่วย ตั้งแต่แบคทีเรียจนถึงมนุษย์มีทั้งลักษณะที่ปรับตัวดีและไม่ดี
โดยเหมือนกับการปรับตัวที่ดี การปรับตัวไม่ดีอาจเกิดขึ้นในระยะเวลาระดับธรณีกาล หรือแม้แต่ภายในช่วงอายุหนึ่งของสัตว์หรือกลุ่มสัตว์
มันอาจเป็นการปรับตัว ที่แม้จะสมเหตุสมผลในช่วงเวลานั้น ได้มีความเหมาะสมที่ลดลง ๆ และกลายมาเป็นปัญหาโดยตนเองเมื่อเวลาผ่านไปเรื่อย ๆ
นี่เป็นเพราะว่าเป็นไปได้เมื่อเวลาผ่านไป ที่การปรับตัวที่ดีอย่างหนึ่ง จะกลายเป็นลักษณะที่ไม่เหมาะสมโดยการคัดเลือก หรือกลายมาเป็นการทำงานผิดปกติมากกว่าเป็นการปรับตัวที่ดี
ให้สังเกตว่าแนวคิดในเรื่องนี้ ตามที่เริ่มกล่าวถึงในคริสต์ศตวรรษที่ 19 อาศัยมุมมองที่ผิดพลาดของทฤษฎีวิวัฒนาการ
คือเชื่อกันว่า การปรับตัวของสิ่งมีชีวิตมีแนวโน้มตามธรรมชาติที่จะเสื่อมลงแล้วกลายเป็นการปรับตัวที่ไม่ดี แล้วในที่สุดก็จะสร้างความพิการถ้าไม่คัดออกจากกรรมพันธุ์
แต่ความจริงแล้ว ประโยชน์ที่ได้จากการปรับตัวอย่างหนึ่งน้อยครั้งมากที่จะเป็นตัวตัดสินการอยู่รอดโดยตนเอง แต่ว่าเป็นสิ่งที่ดุลกับการปรับตัวที่เสริมกันและต่อต้านกันอื่น ๆ ซึ่งต่อ ๆ มาจะไม่สามารถเปลี่ยนโดยไม่มีผลต่อการปรับตัวอย่างอื่น ๆ ได้
หรือกล่าวอีกอย่างก็คือ ปกติแล้วจะไม่สามารถได้ประโยชน์จากการปรับตัวที่ดี โดยไม่มีราคาเป็นการปรับตัวที่ไม่ดี
ลองพิจารณาตัวอย่างที่ดูง่าย ๆ คือ ปรากฏแล้วว่ามันยากมากที่สัตว์จะวิวัฒนาการการหายใจได้ทั้งในน้ำและบนบก
และการปรับตัวให้หายใจได้ดีกว่าในที่หนึ่งก็จะทำให้แย่ลงในอีกที่หนึ่ง